polyglot-tagger/wikipedia-language-snippets-filtered huggingface dataset:
ಇದರ ಜೊತೆಗೆ, ಮಿಟ್ಸುಬಿಷಿ ಮೋಟಾರ್ಸ್‌ ಕಂಪನಿಯೊಂದಿಗೆ ಜಾಕಿ ಚಾನ್‌ ಒಂದು ಪ್ರಾಯೋಜಕತ್ವದ ವ್ಯವಹಾರವನ್ನೂ ಹೊಂದಿದ್ದಾನೆ. ಇದರ ಪರಿಣಾಮವಾಗಿ, ಮಿಟ್ಸುಬಿಷಿ ಕಾರುಗಳನ್ನು ಜಾಕಿ ಚಾನ್‌ನ ಹಲವಾರು ಚಲನಚಿತ್ರಗಳಲ್ಲಿ ಕಾಣಬಹುದಾಗಿದೆ. ಇಷ್ಟೇ ಅಲ್ಲದೇ, ಎವಲ್ಯೂಷನ್‌ ಎಂಬ ಹೆಸರಿನ ಕಾರುಗಳ ಸೀಮಿತ ಸರಣಿಯನ್ನು ಬಿಡುಗಡೆ ಮಾಡುವ ಮೂಲಕ ಮಿಟ್ಸುಬಿಷಿ ಕಂಪನಿಯು ಚಾನ್‌ಗೆ ಗೌರವ ಸಲ್ಲಿಸಿದೆ. ಇದನ್ನು ಆತ ವೈಯಕ್ತಿಕವಾಗಿ ಗಿರಾಕಿಯ ಇಷ್ಟಕ್ಕೆ ಅನುಸಾರವಾಗಿ ತಯಾರಿಸಿದ್ದಾನೆ.
ಲೊ ವೀಯ ಸ್ಟುಡಿಯೋಗೆ ಚಾನ್‌ ಹಿಂದಿರುಗಿದ ನಂತರ, ಹಾಫ್ ಎ ಲೋಫ್ ಆಫ್ ಕುಂಗ್ ಫು ಮತ್ತು ಸ್ಪಿರಿಚುಯೆಲ್‌ ಕುಂಗ್‌ ಫು ಚಿತ್ರಗಳನ್ನು ನಿರ್ಮಿಸುವ ಮೂಲಕ ಡ್ರಂಕನ್‌ ಮಾಸ್ಟರ್‌ ಚಿತ್ರದ ವಿನೋದ ವಿಷಯದ ಮಾರ್ಗವನ್ನು ಪುನರಾರ್ತಿಸಲು ಲೊ ಪ್ರಯತ್ನಿಸಿದ. ಕೆನ್ನೆತ್‌ ತ್ಸಾಂಗ್‌ ಎಂಬಾತನ ಜೊತೆಗೆ ಸೇರಿಕೊಂಡು ದಿ ಫಿಯರ್‌ಲೆಸ್‌ ಹೈಯೆನಾ ಚಿತ್ರದ ಸಹ-ನಿರ್ದೇಶಕನ ಪಾತ್ರವನ್ನು ನಿಭಾಯಿಸಲು ಕೂಡಾ ಆತ ಚಾನ್‌ಗೆ ಅವಕಾಶ ನೀಡಿದ. ಕಂಪನಿಯನ್ನು ವಿಲ್ಲೀ ಚಾನ್‌ ಬಿಟ್ಟಾಗ, ಲೊ ವೀಯೊಂದಿಗೆ ಉಳಿಯಬೇಕೋ ಅಥವಾ ಬೇಡವೋ ಎಂಬ ಬಗ್ಗೆ ಸ್ವತಃ ತಾನೇ ನಿರ್ಧರಿಸಬೇಕೆಂದು ಆತ ಜಾಕಿಗೆ ಸಲಹೆ ನೀಡಿದ. ಫಿಯರ್‌ಲೆಸ್‌ ಹೈಯೆನಾ ಭಾಗ ರ ಚಿತ್ರೀಕರಣದ ಸಂದರ್ಭದಲ್ಲಿ, ಚಾನ್‌ ತನ್ನ ಒಪ್ಪಂದವನ್ನು ಮುರಿದುಕೊಂಡು ಗೋಲ್ಡನ್‌ ಹಾರ್ವೆಸ್ಟ್‌ ಸಂಸ್ಥೆಯನ್ನು ಸೇರಿದ. ತನ್ನ ಸಂಸ್ಥೆಯಲ್ಲಿದ್ದ ತಾರೆಯು ತನ್ನನ್ನು ಬಿಟ್ಟುಹೋಗುವಂತಾಗಲು ಕಾರಣನಾದ ವಿಲ್ಲೀಯನ್ನು ದೂಷಿಸುವುದರ ಜೊತೆಗೆ, ದುಷ್ಕರ್ಮಿತ್ರಯರೊಂದಿಗಿನ ಚಾನ್‌ನಿಗೆ ಬೆದರಿಕೆ ಕರೆಯನ್ನೊಡ್ಡಲು ಈ ಘಟನೆಯು ಲೊವನ್ನು ಪ್ರೇರೇಪಿಸಿತು. ಸಹವರ್ತಿ ನಟ ಮತ್ತು ನಿರ್ದೇಶಕನಾದ ಜಿಮ್ಮಿ ವ್ಯಾಂಗ್ ಯು ಎಂಬಾತನ ನೆರವಿನೊಂದಿಗೆ ಈ ವಿವಾದವು ಪರಿಹರಿಸಲ್ಪಟ್ಟು, ಗೋಲ್ಡನ್‌ ಹಾರ್ವೆಸ್ಟ್‌ ಸಂಸ್ಥೆಯೊಂದಿಗೇ ಚಾನ್‌ ಉಳಿಯುವಲ್ಲಿ ಅನುವುಮಾಡಿಕೊಟ್ಟಿತು.
ಹಾಂಗ್‌ ಕಾಂಗ್‌ ದ್ವೀಪದಲ್ಲಿನ ನಾಹ್‌-ಹ್ವಾ ಪ್ರಾಥಮಿಕ ಶಾಲೆಗೆ ಸೇರಿಕೊಂಡ ಚಾನ್‌, ತನ್ನ ಮೊದಲ ವರ್ಷದಲ್ಲೇ ಅನುತ್ತೀರ್ಣಗೊಂಡ. ಇದಾದ ನಂತರ ಆತನ ಹೆತ್ತವರು ಅವನನ್ನು ಶಾಲೆಯಿಂದ ಬಿಡಿಸಿದರು. 1960ರಲ್ಲಿ, ಅಮೆರಿಕಾದ ರಾಯಭಾರ ಕಚೇರಿಯಲ್ಲಿ ಮುಖ್ಯ ಬಾಣಸಿಗನಾಗಿ ಕೆಲಸ ಮಾಡಲು ಆತನ ತಂದೆ ಆಸ್ಟ್ರೇಲಿಯಾದಲ್ಲಿನ ಕ್ಯಾನ್‌ಬೆರಾಕ್ಕೆ ವಲಸೆ ಹೋದ, ಮತ್ತು ಮಾಸ್ಟರ್‌ ಯು ಜಿಮ್‌ ಯುಯೆನ್‌ನಿಂದ ನಡೆಸಲ್ಪಡುತ್ತಿದ್ದ ಚೈನಾ ಡ್ರಾಮಾ ಅಕ್ಯಾಡಮಿ ಎಂಬ ಒಂದು ಪೀಕಿಂಗ್ ಅಪೆರಾ ಶಾಲೆಗೆ ಚಾನ್‌ನನ್ನು ಕಳಿಸಲಾಯಿತು.
ನಂತರದ ದಶಕದಲ್ಲಿ ಕದನ ಕಲೆಗಳು ಮತ್ತು ದೊಂಬರಾಟದಂಥ ನೈಪುಣ್ಯಗಳಲ್ಲಿ ಪರಿಣತಿಯನ್ನು ಹೊಂದುವುದರ ಮೂಲಕ ಚಾನ್‌ಗೆ ಅತಿ ಕಟ್ಟುನಿಟ್ಟಿನ ತರಬೇತಿಯನ್ನು ಪಡೆದ. ಕ್ರಮೇಣ ಆತ ಸೆವೆನ್ ಲಿಟ್ಲ್‌ ಫಾರ್ಚೂನ್ಸ್‌ ಎಂಬ ತಂಡದ ಒಂದು ಭಾಗವಾಗಿ ಮಾರ್ಪಟ್ಟ. ಇದು ಆತನ ಗುರುವಿಗೆ ಗೌರವ ಕಾಣಿಕೆಯಾಗಿ ಅರ್ಪಿಸಲಾದ ಶಾಲೆಯ ಅತ್ಯುತ್ತಮ ವಿದ್ಯಾರ್ಥಿಗಳಿಂದ ರೂಪುಗೊಂಡ ಒಂದು ಪ್ರದರ್ಶನ ತಂಡವಾಗಿದ್ದು ಯುಯೆನ್ ಲೊ ಎಂಬ ರಂಗ ನಾಮವನ್ನು ಅದು ಗಳಿಸಿತ್ತು. ಗುಂಪಿನ ತನ್ನ ಸಹಸದಸ್ಯರಾದ ಸ್ಯಾಮ್ಮೊ ಹಂಗ್‌ ಮತ್ತು ಯುಯೆನ್‌ ಬಿಯಾವೊ ಮೊದಲಾದವರ ಜೊತೆ ಚಾನ್‌ ನಿಕಟ ಸ್ನೇಹವನ್ನು ಬೆಳೆಸಿದ. ಆ ಮೂವರೇ ನಂತರದಲ್ಲಿ ಥ್ರೀ ಬ್ರದರ್ಸ್‌ ಅಥವಾ ಥ್ರೀ ಡ್ರಾಗನ್ಸ್‌ ಎಂದು ಹೆಸರಾದರು.
2000ರಲ್ಲಿ ಷಾಂಘೈ ನೂನ್‌ ಚಿತ್ರ, 2001ರಲ್ಲಿ ರಷ್‌ ಅವರ್‌ 2 ಚಿತ್ರ ಹಾಗೂ 2003ರಲ್ಲಿ ಷಾಂಘೈ ನೈಟ್ಸ್‌ ಚಿತ್ರವು ಯಶಸ್ಸಿನ ಪರಂಪರೆಯನ್ನು ಮುಂದುವರಿಸಿದರೂ, ಹಾಲಿವುಡ್‌ ಕುರಿತಾಗಿ ಚಾನ್‌ಗೆ ನಿರಾಶೆಯುಂಟಾಗಿತ್ತು. ಹಾಲಿವುಡ್‌ ಚಿತ್ರನಿರ್ಮಾಣ ವ್ಯವಸ್ಥೆಯಲ್ಲಿದ್ದ ಸೀಮಿತ ವ್ಯಾಪ್ತಿಯ ಪಾತ್ರಗಳು ಹಾಗೂ ಚಲನಚಿತ್ರ-ನಿರ್ಮಾಣ ಪ್ರಕ್ರಿಯೆಯ ಮೇಲಿನ ಹಿಡಿತವಿಲ್ಲದಿರುವಿಕೆ ಆತನ ನಿರಾಶೆಗೆ ಕಾರಣವಾಗಿತ್ತು. ಚಲನಚಿತ್ರೋದ್ಯಮದಿಂದ ಹಿಂದೆ ಸರಿಯಲು ಗೋಲ್ಡನ್‌ ಹಾರ್ವೆಸ್ಟ್‌ ಸಂಸ್ಥೆಯು 2003ರಲ್ಲಿ ತಳೆದ ನಿರ್ಧಾರಕ್ಕೆ ಪ್ರತಿಸ್ಪಂದನೆಯಾಗಿ, ಎಂಪರರ್‌ ಮಲ್ಟಿಮೀಡಿಯಾ ಗ್ರೂಪ್‌ನ ಸಹಯೋಗದೊಂದಿಗೆ ಮೂವೀಸ್‌ ಲಿಮಿಟೆಡ್‌ ಎಂಬ ತನ್ನದೇ ಚಲನಚಿತ್ರ ನಿರ್ಮಾಣ ಕಂಪನಿಯನ್ನು ಚಾನ್‌ ಶುರುಮಾಡಿದ. ಅಲ್ಲಿಂದೀಚೆಗೆ ಆತನ ಚಲನಚಿತ್ರಗಳು ಹೆಚ್ಚಿನ ಸಂಖ್ಯೆಯ ನಾಟಕೀಯ ದೃಶ್ಯಗಳನ್ನು ಒಳಗೊಂಡಿವೆಯಾದರೂ, ಅದೇ ಸಮಯಕ್ಕೆ ಗಲ್ಲಾ ಪೆಟ್ಟಿಗೆಯಲ್ಲಿಯೂ ಯಶಸ್ಸನ್ನು ನಿರಂತರವಾಗಿ ದಾಖಲಿಸಿಕೊಂಡು ಬಂದಿವೆ; ಉದಾಹರಣೆಗಳಲ್ಲಿ, ನ್ಯೂ ಪೊಲೀಸ್‌ ಸ್ಟೋರಿ , ದಿ ಮಿಥ್‌ ಮತ್ತು ಭರ್ಜರಿ ಯಶಸ್ಸಿನ ಚಲನಚಿತ್ರವಾದ ರಾಬ್‌-ಬಿ-ಹುಡ್‌ ಮೊದಲಾದವು ಸೇರಿವೆ.
ಜಾಕ್‌ ಟು ಎಂಬಾತ ಈ ಸರಣಿಯ ಜಯಶಾಲಿಯಾಗಿ ಹೊರಹೊಮ್ಮಿದ . ರನ್ನರ್‌-ಅಪ್‌ ಸ್ಪರ್ಧಿಗಳಾದ ಯಾಂಗ್‌ ಝೆಂಗ್‌ ಮತ್ತು ಜೆರಿ ಲಿಯಾವುರೊಂದಿಗೆ, ಜಾಕ್‌ ಟು ಈಗ ಮೂರು ಆಧುನಿಕ ಚೀನೀ ಸಾಹಸ ಚಲನಚಿತ್ರಗಳಲ್ಲಿ ಅಭಿನಯಿಸಲು ಸಿದ್ಧತೆ ನಡೆಸಿದ್ದು, ಅವುಗಳ ಪೈಕಿ ಒಂದರ ಚಿತ್ರಕಥೆಯನ್ನು ಚಾನ್‌ ರಚಿಸಿದ್ದಾನೆ. ಈ ಮೂರೂ ಚಿತ್ರಗಳ ಸಹ-ನಿರ್ಮಾಣ ಕಾರ್ಯದ ಜವಾಬ್ದಾರಿ ಚಾನ್‌ ಮತ್ತು ಆತನ ಕಂಪನಿಯಾದ ಮೂವೀಸ್‌ ಲಿಮಿಟೆಡ್‌ ಪಾಲಿಗೆ ಬಂದಿದೆ. ಸದರಿ ಚಲನಚಿತ್ರಗಳಿಗೆ ಸ್ಪೀಡ್‌ಪೋಸ್ಟ್‌ 206 , ವೋಂಟ್‌ ಟೆಲ್‌ ಯು ಮತ್ತು ಟ್ರಾಪಿಕಲ್‌ ಟೊರ್ನಾಡೊ ಎಂಬ ಹೆಸರುಗಳನ್ನಿಡಲು ಉದ್ದೇಶಿಸಲಾಗಿದ್ದು, ಅವುಗಳನ್ನು ಕ್ಸೀ ಡೊಂಗ್‌, ಜಿಯಾಂಗ್‌ ತಾವೊ ಮತ್ತು ಕೈ ರೊಂಗ್ ಹುಯಿ ನಿರ್ದೇಶಿಸಲಿದ್ದಾರೆ. ಎಲ್ಲಾ 16 ಅಂತಿಮ ಸ್ಪರ್ಧಿಗಳಿಗೆ ಸದರಿ ಚಲನಚಿತ್ರಗಳಲ್ಲಿ ಕಾರ್ಯನಿರ್ವಹಿಸಲು, ಇಲ್ಲವೇ ಜಾಕಿ ಚಾನ್‌ ಸಾಹಸ ಪ್ರದರ್ಶನ ತಂಡವನ್ನು ಸೇರಲು ಅವಕಾಶ ನೀಡಲಾಗುವುದು. ಮೊದಲ ಚಲನಚಿತ್ರದ ಕುರಿತಾದ ನಿರ್ಮಾಣಕಾರ್ಯವು 2008ರ ಸೆಪ್ಟೆಂಬರ್‌ನಲ್ಲಿ ಆರಂಭವಾಗಬೇಕಿದೆ. ಇದರ ಜೊತೆಗೆ, ಅಂತಿಮ ಸ್ಪರ್ಧಿಗಳಿಗೆ ಮುಂಬರುವ ಸಾಹಸ ಸರಣಿಯೊಂದರಲ್ಲಿ ಪಾತ್ರಗಳನ್ನು ನೀಡಲು ಉದ್ದೇಶಿಸಲಾಗಿದೆ.
ವಿಲ್ಲೀ ಚಾನ್‌ ಜಾಕಿಯ ವೈಯಕ್ತಿಕ ವ್ಯವಸ್ಥಾಪಕ ಹಾಗೂ ನಿಷ್ಠೆಯ ಸ್ನೇಹಿತನಾಗಿ ಮಾರ್ಪಟ್ಟ, ಮತ್ತು ಆತ 30 ವರ್ಷಗಳಿಗಿಂತಲೂ ಹೆಚ್ಚಿನ ಅವಧಿಯಿಂದ ಜಾಕಿಯೊಂದಿಗೇ ಉಳಿದಿದ್ದಾನೆ. ಚಾನ್‌ನ ಅಂತರರಾಷ್ಟ್ರೀಯ ವೃತ್ತಿ ಜೀವನವು ಆರಂಭವಾಗುವಲ್ಲಿ ಆತನ ಪಾತ್ರ ಮಹತ್ವದ್ದಾಗಿತ್ತು. 1980ರ ದಶಕದಲ್ಲಿ ಅಮೆರಿಕಾದ ಚಲನಚಿತ್ರೋದ್ಯಮಕ್ಕೆ ಮೊಟ್ಟಮೊದಲ ಬಾರಿಯ ನುಗ್ಗುವಿಕೆಗಳೊಂದಿಗೆ ಸದರಿ ಹಂತವು ಆರಂಭವಾಯಿತು. 1980ರಲ್ಲಿ ಬಂದ ಬ್ಯಾಟಲ್‌ ಕ್ರೀಕ್‌ ಬ್ರಾಲ್‌ ಆತನ ಪ್ರಥಮ ಹಾಲಿವುಡ್‌ ಚಲನಚಿತ್ರವಾಗಿತ್ತು. 1981ರಲ್ಲಿ ಬಂದ ದಿ ಕೆನನ್‌ಬಾಲ್‌ ರನ್‌ ಎಂಬ ಚಲನಚಿತ್ರದಲ್ಲಿ ಚಾನ್‌ ನಂತರ ಒಂದು ಕಿರುಪಾತ್ರವನ್ನು ನಿರ್ವಹಿಸಿದ. ಈ ಚಿತ್ರವು ವಿಶ್ವಾದ್ಯಂತ 100 ದಶಲಕ್ಷ $ನಷ್ಟು ಹಣವನ್ನು ಸಂಗ್ರಹಿಸಿತು. ಬರ್ಟ್‌ ರೆನಾಲ್ಡ್ಸ್‌ರಂಥ ಸುಸ್ಥಾಪಿತ ಅಮೆರಿಕನ್‌ ನಟರ ಪರವಾಗಿದ್ದ ಪ್ರೇಕ್ಷಕರಿಂದ ದೊಡ್ಡ ಪ್ರಮಾಣದಲ್ಲಿ ತಿರಸ್ಕರಿಸಲ್ಪಟ್ಟರೂ ಸಹ, ಚಲನಚಿತ್ರದ ಮುಕ್ತಾಯದ ಸ್ಮರಣೆಗಳಲ್ಲಿ ತೋರಿಸಲ್ಪಟ್ಟ ಸಂಕಲನದಲ್ಲಿ ತಿರಸ್ಕೃತವಾದ ಭಾಗಗಳಿಂದ ಚಾನ್‌ ಪ್ರಭಾವಿತನಾದ. ತನ್ನ ಮುಂಬರುವ ಚಲನಚಿತ್ರಗಳಲ್ಲೂ ಇದೇ ತೆರನಾದ ನಿರ್ಮಾಣಶೈಲಿಯನ್ನು ಸೇರಿಸಿಕೊಳ್ಳುವಂತಾಗಲು ಇದು ಅವನನ್ನು ಪ್ರೇರೇಪಿಸಿತು.
ಆತನು ನಿರ್ವಹಿಸುವ ಸಾಹಸ ಪ್ರದರ್ಶನಗಳ ಅಪಾಯಕರ ಸ್ವರೂಪದಿಂದಾಗಿ ವಿಮೆಯನ್ನು ಪಡೆಯುವುದು ಚಾನ್‌ಗೆ ಕಷ್ಟವಾಗಿ ಪರಿಣಮಿಸುತ್ತದೆ. ಅದರಲ್ಲೂ ವಿಶೇಷವಾಗಿ ಆತನ ಸಾಹಸ ಪ್ರದರ್ಶನ ಕಾರ್ಯವು ಅಮೆರಿಕ ಸಂಯುಕ್ತ ಸಂಸ್ಥಾನಗಳಲ್ಲಿ ಕರಾರಿನ ಪ್ರಕಾರ ಸೀಮಿತವಾಗಿರುವುದರಿಂದ ಅಲ್ಲಿ ಇದು ಕಷ್ಟಕರವಾಗಿದೆ. "ಓರ್ವ ಸಮಕಾಲೀನ ನಟನಿಂದ ಬಹುತೇಕ ಸಾಹಸ ಪ್ರದರ್ಶನಗಳು ನಿರ್ವಹಿಸಲ್ಪಟ್ಟಿರುವುದಕ್ಕಾಗಿರುವ" ಗಿನ್ನೆಸ್‌ ವಿಶ್ವ ದಾಖಲೆಯನ್ನು ಚಾನ್‌ ಹೊಂದಿದ್ದಾನೆ. "ತನ್ನ ಸಾಹಸ ಪ್ರದರ್ಶನಗಳನ್ನು ಸ್ವತಃ ತಾನೇ ನಿರ್ವಹಿಸುವುದನ್ನು ಒಳಗೊಂಡಿರುವ ಚಾನ್‌ನ ನಿರ್ಮಾಣದ ಚಿತ್ರಗಳನ್ನು ಯಾವುದೇ ವಿಮಾ ಕಂಪನಿಯೂ ಹೊಣೆಹೊತ್ತುಕೊಂಡು ವಿಮಾಪತ್ರವನ್ನು ಬರೆದುಕೊಡುವುದಿಲ್ಲ" ಎಂಬುದಕ್ಕೆ ಈ ದಾಖಲೆಯು ಮಹತ್ವನೀಡಿದೆ. ಇದರ ಜೊತೆಗೆ, ಚಲನಚಿತ್ರವೊಂದರಲ್ಲಿ ಒಂದೇ ಒಂದು ದೃಶ್ಯಕ್ಕಾಗಿ ಹಲವಾರು ಟೇಕ್‌ಗಳನ್ನು ತೆಗೆದುಕೊಂಡಿರುವ, ಗುರುತಿಗೆ ಬಾರದ ದಾಖಲೆಯನ್ನೂ ಆತ ಹೊಂದಿದ್ದಾನೆ. ಡ್ರಾಗನ್ ಲಾರ್ಡ್‌ ಚಿತ್ರದಲ್ಲಿನ ಬ್ಯಾಡ್ಮಿಂಟನ್‌ ಆಟವನ್ನು ಒಳಗೊಂಡಿರುವ ಒಂದು ಸಂಕೀರ್ಣ ದೃಶ್ಯಕ್ಕಾಗಿ ಆತ 2900 ರೀಟೇಕ್‌ಗಳನ್ನು ತೆಗೆದುಕೊಂಡಿರುವುದು ಇದಕ್ಕೊಂದು ಉದಾಹರಣೆ.
ತನ್ನ ಸಾಹಸ ಪ್ರದರ್ಶನಗಳ ಬಹುತೇಕ ಭಾಗವನ್ನು ಸ್ವತಃ ನಿರ್ವಹಿಸುತ್ತಾನೆ. ಇದನ್ನು ಜಾಕಿ ಚಾನ್‌ ಸಾಹಸ ಪ್ರದರ್ಶನ ತಂಡವು ಸಂಯೋಜಿಸುತ್ತದೆ. ತನ್ನ ಬಹುಪಾಲು ವಿನೋದ ವಿಷಯದ ಸಾಹಸ ಪ್ರದರ್ಶನಗಳಿಗೆ ಬಸ್ಟರ್‌ ಕೀಟನ್‌ ನಟಿಸಿ ನಿರ್ದೇಶಿಸಿದ ದಿ ಜನರಲ್‌ ನಂಥ ಚಲನಚಿತ್ರಗಳೇ ಪ್ರಮುಖ ಪ್ರೇರಣೆಯಾಗಿದ್ದವು ಎಂದು ಚಾನ್‌ ಸಂದರ್ಶನಗಳಲ್ಲಿ ಹೇಳಿದ್ದಾನೆ. ಬಸ್ಟರ್‌ ಕೀಟನ್‌ ಕೂಡಾ ತನ್ನ ಸಾಹಸ ಪ್ರದರ್ಶನಗಳನ್ನು ಸ್ವತಃ ತಾನೇ ನಿರ್ವಹಿಸುವುದಕ್ಕೆ ಪ್ರಸಿದ್ಧಿ ಪಡೆದಿದ್ದಾನೆ. 1983ರಲ್ಲಿ ತಂಡವು ಸ್ಥಾಪನೆಯಾದಾಗಿನಿಂದ, ಸಾಹಸ ಸಂಯೋಜನೆಯ ಕಾರ್ಯವನ್ನು ಸುಗಮವಾಗಿಸಲು ಚಾನ್‌ ಅದನ್ನು ನಂತರದ ತನ್ನೆಲ್ಲಾ ಚಿತ್ರಗಳಲ್ಲೂ ಬಳಸಿದ್ದಾನೆ. ತನ್ನ ತಂಡದ ಪ್ರತಿಯೋರ್ವ ಸದಸ್ಯನ ಸಾಮರ್ಥ್ಯವೂ ಆತನಿಗೆ ತಿಳಿದಿದ್ದುದು ಇದಕ್ಕೆ ಕಾರಣವಾಗಿತ್ತು. ತನ್ನ ಚಲನಚಿತ್ರಗಳಲ್ಲಿನ ಇತರ ಪಾತ್ರಧಾರಿಗಳಿಂದ ಮಾಡಲ್ಪಟ್ಟ ಅನೇಕ ಸಾಹಸ ಪ್ರದರ್ಶನಗಳನ್ನು ಚಾನ್‌ ಮತ್ತು ಆತನ ತಂಡವು ಕೈಗೊಳ್ಳುತ್ತದೆ ಹಾಗೂ ಅವರ ಮುಖಗಳು ಅಸ್ಪಷ್ಟವಾಗಿರುವ ರೀತಿಯಲ್ಲಿ ದೃಶ್ಯದ ಚಿತ್ರೀಕರಣವನ್ನು ನಡೆಸುತ್ತದೆ.
ಹಾಂಗ್‌ ಕಾಂಗ್‌ನ ಹಿಂದಿನ ಕ್ರೌನ್‌ ಕಾಲನಿಯಲ್ಲಿನ ವಿಕ್ಟೋರಿಯಾ ಪೀಕ್‌ ಎಂಬಲ್ಲಿ 1954ರಲ್ಲಿ ಚಾನ್‌ ಜನಿಸಿದ. ಚಾನ್‌ ಕಾಂಗ್‌ ಸ್ಯಾಂಗ್‌ ಎಂಬುದು ಆತನ ಜನ್ಮನಾಮವಾಗಿತ್ತು. ಚೀನಾದ ನಾಗರಿಕ ಯುದ್ಧದಲ್ಲಿ ನಿರಾಶ್ರಿತರಾಗಿ ಹೊರಹೊಮ್ಮಿದ್ದ ಚಾರ್ಲ್ಸ್‌ ಮತ್ತು ಲೀ-ಲೀ ಚಾನ್‌ ಎಂಬುವವರು ಈತನ ಜನ್ಮದಾತರು. ಅವನಿಗೆ ಪಾವೋ ಪಾವೋ ಎಂಬ ಅಡ್ಡಹೆಸರನ್ನಿಡಲಾಗಿತ್ತು . ಏಕೆಂದರೆ ಆತ ಹುಟ್ಟಿದಾಗಲೇ ಎಷ್ಟೊಂದು ದೊಡ್ಡ ಶಿಶುವಾಗಿದ್ದನೆಂದರೆ, 12 ಪೌಂಡುಗಳಷ್ಟು, ಅಥವಾ ಸುಮಾರು 5,400 ಗ್ರಾಂಗಳಷ್ಟು ತೂಗುತ್ತಿದ್ದ. ಆತನಿಗೆ ಸೂ-ಸಂಗ್‌ ಚಾನ್‌ ಎಂಬ ಓರ್ವ ಸೋದರ, ಹಾಗೂ ತಾಯ್‌ ಚಾನ್‌ ಎಂಬ ಓರ್ವ ಸೋದರಿಯಿದ್ದಾಳೆ. ಆತನ ಜನ್ಮದಾತರು ಹಾಂಗ್‌ ಕಾಂಗ್‌ಗಾಗಿರುವ ಫ್ರೆಂಚ್‌ ನಿಯೋಗಿಗಳಾಗಿ ಕೆಲಸ ಮಾಡಿದ್ದರಿಂದಾಗಿ‌, ಚಾನ್‌ ತನ್ನ ರೂಪಕಾರಕ ವರ್ಷಗಳನ್ನು ವಿಕ್ಟೋರಿಯಾ ಪೀಕ್‌ ಜಿಲ್ಲೆಯಲ್ಲಿನ ನಿಯೋಗಿಗಳ ವಾಸಸ್ಥಾನದ ಸೀಮಿತ ಪರಿಧಿಯೊಳಗೆ ಕಳೆಯಬೇಕಾಗಿ ಬಂತು.
ಆತನ ಚಲನಚಿತ್ರಗಳಲ್ಲಿನ, ಆತನ ದೊಂಬರಾಟದಂಥ ಹೊಡೆದಾಟದ ಶೈಲಿ, ಕಾಲೋಚಿತವಾಗಿ ನಗೆಯುಕ್ಕಿಸುವ ಸಾಮರ್ಥ್ಯ, ಸುಧಾರಿತ ಶಸ್ತ್ರಾಸ್ತ್ರಗಳು ಹಾಗೂ ನಾವೀನ್ಯತೆಯ ಸಾಹಸ ಪ್ರದರ್ಶನಗಳ ಬಳಕೆಗೆ ಆತ ಖ್ಯಾತಿಯನ್ನು ಪಡೆದಿದ್ದಾನೆ. 1970ರ ದಶಕದಿಂದಲೂ ಜಾಕಿ ಚಾನ್‌ ಅಭಿನಯಿಸುತ್ತಾ ಬಂದಿದ್ದು, ಇದುವರೆಗೂ 100 ಹೆಚ್ಚಿನ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾನೆ. ಹಾಂಗ್‌ ಕಾಂಗ್‌ ಅವೆನ್ಯೂ ಆಫ್ ಸ್ಟಾರ್ಸ್‌ ಮತ್ತು ಹಾಲಿವುಡ್‌ ವಾಕ್‌ ಆಫ್‌ ಫೇಮ್‌ನಂಥ ಎರಡು ಪ್ರತಿಷ್ಠಿತ ತಾಣಗಳಲ್ಲಿ ಚಾನ್‌ಗೆ ನಕ್ಷತ್ರಗಳಿಂದ ಗುರುತಿಸಲ್ಪಡುವ ಮಾನ್ಯತೆ ಸಿಕ್ಕಿದೆ. ಹಲವಾರು ಪಾಪ್‌ ಹಾಡುಗಳು, ವ್ಯಂಗ್ಯಚಿತ್ರಗಳು ಮತ್ತು ವಿಡಿಯೋ ಆಟಗಳಲ್ಲಿ ಚಾನ್‌ ಓರ್ವ ಸಾಂಸ್ಕೃತಿಕ ಮಾದರಿಯಾಗಿ ಉಲ್ಲೇಖಿಸಲ್ಪಟ್ಟಿದ್ದಾನೆ. ಚಾನ್‌ ಓರ್ವ ಕ್ಯಾಂಟೋಪಾಪ್‌ ಮತ್ತು ಮ್ಯಾಂಡೋಪಾಪ್‌ ತಾರೆಯೂ ಆಗಿದ್ದು, ಅನೇಕ ಗೀತ ಸಂಪುಟಗಳನ್ನು ಬಿಡುಗಡೆ ಮಾಡಿರುವುದರ ಜೊತೆಗೆ, ತಾನು ಕಾಣಿಸಿಕೊಂಡ ಚಲನಚಿತ್ರಗಳಿಗಾಗಿರುವ ಆವರ್ತಕ ಗೀತೆಗಳ ಪೈಕಿ ಅನೇಕ ಗೀತೆಗಳನ್ನು ಹಾಡಿದ್ದಾನೆ.
ಈಗಾಗಲೇ ಸಾಕಷ್ಟು ವಯಸ್ಸಾಗಿರುವ ಚಾನ್‌, ಸಾಹಸ ಪ್ರದರ್ಶನದ ನಾಯಕನ ರೂಢಮಾದರಿಯ ಪಾತ್ರದಲ್ಲಿಯೇ ತಾನು ಪ್ರತಿನಿಧಿಸಲ್ಪಡುತ್ತಿರುವುದರ ಕುರಿತು ಬಳಲಿಕೆಯನ್ನು ವ್ಯಕ್ತಪಡಿಸಿದ್ದು, ಇತ್ತೀಚಿನ ವರ್ಷಗಳಲ್ಲಿ ಹೊಸದಾಗಿ ಬರುವ ಚಿತ್ರಗಳಲ್ಲಿ ಹೆಚ್ಚು ಭಾವನಾತ್ಮಕ ಪಾತ್ರಗಳಲ್ಲಿ ತೊಡಗಿಸಿಕೊಳ್ಳುವಂತೆ ಮಾಡಿವೆ. ನ್ಯೂ ಪೊಲೀಸ್‌ ಸ್ಟೋರಿ ಚಿತ್ರದಲ್ಲಿ ಆತ ಕುಡಿತದ ಚಟದಿಂದ ನರಳುತ್ತಿರುವ ಒಂದು ಪಾತ್ರದಲ್ಲಿ ಅಭಿನಯಿಸಿದ್ದು, ಕೊಲೆಯಾದ ತನ್ನ ಸಹೋದ್ಯೋಗಿಗಳ ಕುರಿತು ಶೋಕವ್ಯಕ್ತಪಡಿಸುವ ನಟನೆಯನ್ನು ದಾಖಲಿಸಿದ್ದಾನೆ. ಶ್ರೀಮಾನ್‌ ನಾಜೂಕಿನ ಆಸಾಮಿ ಎಂಬ ಬಿಂಬವನ್ನು ತೊಡೆದುಹಾಕಿಕೊಳ್ಳುವ ಸಲುವಾಗಿ ಆತ ಮತ್ತೂ ಮುಂದುವರಿದು, ಮೊಟ್ಟಮೊದಲ ಬಾರಿಗೆ ರಾಬ್‌-ಬಿ-ಹುಡ್‌ ಎಂಬ ಚಿತ್ರದಲ್ಲಿ ಓರ್ವ ಪ್ರತಿ-ನಾಯಕನ ಪಾತ್ರದಲ್ಲಿ ಕಾಣಿಸಿಕೊಂಡ. ಥಾಂಗ್ಸ್‌ ಎಂಬ ಹೆಸರಿನ ಈ ಕನ್ನಗಳನ್ನ ಪಾತ್ರವು ಜೂಜಾಟದ ಸಮಸ್ಯೆಗಳನ್ನು ಹೊಂದಿರುವಂತೆ ಚಿತ್ರಿಸಲ್ಪಟ್ಟಿತ್ತು.
1978ರಲ್ಲಿ ಬಂದ ಸ್ನೇಕ್‌ ಇನ್‌ ದಿ ಈಗಲ್ಸ್‌ ಷಾಡೋ ಚಲನಚಿತ್ರವು ಚಾನ್‌ನ ಮೊಟ್ಟಮೊದಲ ಪ್ರಮುಖ ಅನಿರೀಕ್ಷಿತ ಜಯವಾಗಿತ್ತು. ಎರಡು ಚಿತ್ರಗಳ ವ್ಯವಹಾರವೊಂದರ ಅಡಿಯಲ್ಲಿ ಸೀಜನಲ್ ಫಿಲ್ಮ್‌ ಕಾರ್ಪೊರೇಷನ್‌ ಎಂಬ ಸಂಸ್ಥೆಯೊಂದಿಗೆ ಆತ ಎರವಲು ಸೇವೆಯು ಅಸ್ತಿತ್ವದಲ್ಲಿದ್ದ ಅವಧಿಯಲ್ಲಿ ಚಿತ್ರೀಕರಣಗೊಂಡ ಚಿತ್ರ ಇದಾಗಿತ್ತು. ಯುಯೆನ್‌ ವೂ ಪಿಂಗ್‌ ಎಂಬ ನಿರ್ದೇಶಕನ ಅಡಿಯಲ್ಲಿ, ಚಾನ್‌ಗೆ ಆತನ ಸಾಹಸ ಪ್ರದರ್ಶನ ಕಾರ್ಯಕ್ಕೆ ಸಂಬಂಧಿಸಿದಂತೆ ಸಂಪೂರ್ಣ ಸ್ವಾತಂತ್ರದ ಅವಕಾಶವನ್ನು ನೀಡಲಾಗಿತ್ತು. ವಿನೋದ ವಿಷಯದ ಕುಂಗ್‌ ಫು ಪ್ರಕಾರವನ್ನು ಈ ಚಲನಚಿತ್ರವು ನೆಲೆಗಾಣಿಸಿತು, ಮತ್ತು ಹಾಂಗ್‌ ಕಾಂಗ್‌ ಪ್ರೇಕ್ಷಕರಿಗೆ ಒಂದು ತಾಜಾತನದ ಅನುಭವವನ್ನು ನೀಡಿತು. ನಂತರ ಡ್ರಂಕನ್‌ ಮಾಸ್ಟರ್‌ ಎಂಬ ಚಲನಚಿತ್ರದಲ್ಲಿ ಚಾನ್‌ ಪಾತ್ರವಹಿಸಿದ. ಈ ಚಿತ್ರವು ಅಂತಿಮವಾಗಿ ಆತನನ್ನು ಮುಖ್ಯವಾಹಿನಿಯ ಯಶಸ್ಸಿಗೆ ಕೊಂಡೊಯ್ಯುವಲ್ಲಿ ಯಶಸ್ವಿಯಾಯಿತು.
1976ರಲ್ಲಿ ಕ್ಯಾನ್‌ಬೆರಾದಲ್ಲಿದ್ದ ತನ್ನ ಹೆತ್ತವರನ್ನು ಸೇರಿಕೊಂಡ ಚಾನ್‌, ಅಲ್ಲಿನ ಡಿಕ್ಸನ್‌ ಕಾಲೇಜಿನಲ್ಲಿ ಹೃಸ್ವವಾದ ರೀತಿಯಲ್ಲಿ ತೊಡಹಿಸಿಕೊಂಡು ಓರ್ವ ನಿರ್ಮಾಣ ಕಾಮಗಾರಿಯ ಕೆಲಸಗಾರನಾಗಿ ಕೆಲಸಮಾಡಿದ. ಅಲ್ಲಿಯೇ ಇದ್ದ ಜಾಕ್‌ ಎಂಬ ಸಹವರ್ತಿ ನಿರ್ಮಾಣಗಾರನು ಚಾನ್‌ನನ್ನು ತನ್ನ ತೆಕ್ಕೆಗೆ ತೆಗೆದುಕೊಂಡು ಚಾನ್‌ಗೆ "ಲಿಟ್ಲ್‌ ಜಾಕ್‌‌" ಎಂಬ ಅಡ್ಡಹೆಸರನ್ನು ನೀಡಿದ. ಈ ಹೆಸರೇ ಮುಂದೆ "ಜಾಕಿ" ಎಂದು ಮೊಟುಕುಗೊಳಿಸಲ್ಪಟ್ಟಿತು ಹಾಗೂ ಅಲ್ಲಿಂದೀಚೆಗೆ ಅವನೊಂದಿಗೆ ಜಾಕಿ ಚಾನ್‌ ಎಂಬ ಹೆಸರು ಅವನೊಂದಿಗೇ ಅಂಟಿಕೊಂಡು ಬಂದಿತು. ಇದರ ಜೊತೆಗೆ, 90ರ ದಶಕದ ಅಂತ್ಯದಲ್ಲಿ, ಚಾನ್‌ ತನ್ನ ಚೀನೀ ಹೆಸರನ್ನು ಬದಲಾಯಿಸಿಕೊಂಡು ಫಾಂಗ್ ಸಿ ಲಂಗ್‌ ಎಂದು ಮಾರ್ಪಡಿಸಿಕೊಂಡ. ಆತನ ತಂದೆಯ ಮೂಲ ವಂಶನಾಮವು ಫಾಂಗ್‌ ಎಂಬುದಾಗಿದ್ದೇ ಇದಕ್ಕೆ ಕಾರಣವಾಗಿತ್ತು.
ಬೀಜಿಂಗ್ನಲ್ಲಿನ 2008ರ ಬೇಸಿಗೆ ಒಲಿಂಪಿಕ್ಸ್‌ಗಾಗಿದ್ದ ಪಂಜಿನ ಟಪ್ಪಾ ಓಟದಲ್ಲಿ ತಾನು ಪಾಲ್ಗೊಳ್ಳುತ್ತಿರುವುದನ್ನು ಉಲ್ಲೇಖಿಸುತ್ತಾ, ಪ್ರತಿಭಟನಾಕಾರರಿಗೆ ಪ್ರತಿಯಾಗಿ ಚಾನ್‌ ಮಾತನಾಡಿದ. ಚೀನಾದ ಮಾನವ ಹಕ್ಕುಗಳ ದಾಖಲೆ ಮತ್ತು ತೈವಾನ್‌ನ ರಾಜಕೀಯ ಸ್ಥಾನಮಾನ‌ವೂ ಸೇರಿದಂತೆ ಚೀನೀ ಸರ್ಕಾರದ ವಿರುದ್ಧವಾಗಿರುವ ಒಂದು ವ್ಯಾಪಕ-ಶ್ರೇಣಿಯ ಸಂಖ್ಯೆಯ ಕುಂದುಕೊರತೆಗಳ ಕಡೆಗೆ ಗಮನವನ್ನು ಸೆಳೆಯಲು ಪ್ರಯತ್ನಿಸುತ್ತಿದ್ದ ಈ ಪ್ರತಿಭಟನಾಕಾರರು ಸದರಿ ಟಪ್ಪಾ ಓಟಕ್ಕೆ ಹಲವಾರು ಬಾರಿ ತಡೆಯೊಡ್ಡಿದ್ದರು. "ಪ್ರತಿಭಟನಕಾರರು ನನ್ನ ಹತ್ತಿರ ಸುಳಿಯದಿದ್ದರೆ ಅವರಿಗೇ ಕ್ಷೇಮ" ಎಂದು ಹೇಳುವ ಮೂಲಕ, ಒಲಿಂಪಿಕ್‌ ಜ್ಯೋತಿಯನ್ನು ಒಯ್ಯುವ ತನ್ನ ಪ್ರಯತ್ನವನ್ನು ಯಾರಾದರೂ ತಡೆಯಲು ಯೋಜಿಸುತ್ತಿದ್ದರೆ ಅವರನ್ನು ಝಾಡಿಸುವುದಾಗಿ ಎಚ್ಚರಿಕೆ ಕೊಟ್ಟ.
ಹಲವಾರು ವಿಡಿಯೋ ಆಟಗಳು ಜಾಕಿ ಚಾನ್‌ನ್ನು ಒಳಗೊಂಡಿವೆ‌. ಸ್ಟಂಟ್‌ಮಾಸ್ಟರ್‌ ಚಿತ್ರಕ್ಕೂ ಮುಂಚಿತವಾಗಿ, ತನ್ನದೇ ಆದ ಒಂದು ಆಟವನ್ನು ಚಾನ್‌ ಆಗಲೇ ಹೊಂದಿದ್ದ. ಜಾಕಿ ಚಾನ್‌'ಸ್‌ ಆಕ್ಷನ್‌ ಕುಂಗ್‌ ಫು ಎಂಬ ಈ ಆಟವು -ಎಂಜಿನ್‌ ಮತ್ತು ಗಾಗಿ 1990ರಲ್ಲಿ ಬಿಡುಗಡೆಯಾಗಿತ್ತು. 1995ರಲ್ಲಿ, ಜಾಕಿ ಚಾನ್‌ ದಿ ಕುಂಗ್‌-ಫು ಮಾಸ್ಟರ್‌ ಎಂಬ ಕಮಾನುಸಾಲಿನ ಹೊಡೆದಾಟದ ಆಟವು ಚಾನ್‌ನ್ನು ಒಳಗೊಂಡಿತ್ತು. ಇದರ ಜೊತೆಗೆ, ಜಪಾನಿ ಜಾಕಿ ಚಾನ್‌ ಆಟಗಳ ಒಂದು ಸರಣಿಯು ನ ಮೇಲೆ ಪೋನಿಯಿಂದ ಬಿಡುಗಡೆ ಮಾಡಲ್ಪಟ್ಟಿತು. ಆತನ ಹಲವಾರು ಚಿತ್ರಗಳನ್ನು (ಪ್ರಾಜೆಕ್ಟ್‌ , ಪ್ರಾಜೆಕ್ಟ್‌ 2 , ಪೊಲೀಸ್‌ ಸ್ಟೋರಿ , ದಿ ಪ್ರೊಟೆಕ್ಟರ್‌ ಮತ್ತು ವೀಲ್ಸ್‌ ಆನ್ ಮೀಲ್ಸ್‌ ) ಈ ಆಟವು ಆಧರಿಸಿತ್ತು.
1998ರಲ್ಲಿ, ಗೋಲ್ಡನ್‌ ಹಾರ್ವೆಸ್ಟ್‌ ಸಂಸ್ಥೆಗಾಗಿರುವ ಹೂ ಆಮ್‌ ಐ? ಎಂಬ ತನ್ನ ಅಂತಿಮ ಚಲನಚಿತ್ರವನ್ನು ಚಾನ್‌ ಬಿಡುಗಡೆ ಮಾಡಿದ. ಗೋಲ್ಡನ್‌ ಹಾರ್ವೆಸ್ಟ್‌ ಸಂಸ್ಥೆಯನ್ನು 1999ರಲ್ಲಿ ಬಿಟ್ಟ ನಂತರ, ಗಾರ್ಜಿಯಸ್‌ ಎಂಬ ಚಿತ್ರವನ್ನು ಆತ ನಿರ್ಮಿಸಿದ. ಇದು ಒಂದು ಭಾವಪ್ರಧಾನ ಹಾಸ್ಯಚಿತ್ರವಾಗಿದ್ದು, ಇದರಲ್ಲಿ ವೈಯಕ್ತಿಕ ಸಂಬಂಧಗಳ ಕಡೆಗೆ ಗಮನವನ್ನು ಕೇಂದ್ರೀಕರಿಸಲಾಗಿತ್ತು. ನಂತರ 2000ದ ವರ್ಷದಲ್ಲಿ ಜಾಕಿ ಚಾನ್‌ ಸ್ಟಂಟ್‌ಮಾಸ್ಟರ್‌ ಎಂಬ ಪ್ಲೇಸ್ಟೇಷನ್‌ ಅಟವು ಸೃಷ್ಟಿಯಾಗುವಲ್ಲಿ ಚಾನ್‌ ನೆರವಾದ. ಈ ಚಿತ್ರಕ್ಕೆ ಆತ ತನ್ನ ಧ್ವನಿ ನೀಡಿದ್ದೇ ಅಲ್ಲದೇ, ಹಾವಭಾವದ ಚಿತ್ರೀಕರಣದಲ್ಲಿ ತೊಡಗಿಸಿಕೊಂಡ.
ಬೀಜಿಂಗ್‌ ಒಲಿಂಪಿಕ್ಸ್‌ ಕ್ರೀಡೆಗಳು ಪ್ರಾರಂಭವಾಗುವುದರ ಹಿಂದಿನ ದಿನ, ಒಲಿಂಪಿಕ್ಸ್‌ನ ಎರಡು ಅಧಿಕೃತ ಗೀತ ಸಂಪುಟಗಳ ಪೈಕಿ ಒಂದಾದ, ಅಫಿಷಿಯಲ್ ಆಲ್ಬಂ ಫಾರ‍್ ದಿ ಬೀಜಿಂಗ್ 2008 ಒಲಿಂಪಿಕ್‌ ಗೇಮ್ಸ್‌ - ಜಾಕಿ ಚಾನ್‌’ಸ್‌ ವರ್ಷನ್‌ ನ್ನು ಬಿಡುಗಡೆ ಮಾಡಿದ. ಇದರಲ್ಲಿ ಹಲವು ವಿಶೇಷ ಅತಿಥಿ ಪಾತ್ರಾಭಿನಯಗಳು ಅಥವಾ ಕಾಣ್ಕೆಗಳು ಸೇರಿದ್ದವು.
ಆಂಡಿನ್‌ ಲಾವ್‌, ಲಿಯು ಹುವಾನ್‌ ಮತ್ತು ವಾಕಿನ್‌ ಚಾವ್‌ ಮೊದಲಾದವರ ಜೊತೆ ಸೇರಿಕೊಂಡು "ಹಾರ್ಡ್‌ ಟು ಸೇ ಗುಡ್‌ಬೈ" ಎಂಬ ಹಾಡನ್ನು ಚಾನ್‌ ಹಾಡಿದ. ಇದು 2008ರ ಬೇಸಿಗೆ ಒಲಿಂಪಿಕ್ಸ್‌ನ ಮುಕ್ತಾಯ ಸಮಾರಂಭದ ವಿದಾಯಗೀತೆಯಾಗಿತ್ತು.
ಹಾಂಗ್‌ ಕಾಂಗ್‌ಗೆ ವಾಪಸಾದ ನಂತರ, ಚಾನ್‌ನ ಚಲನಚಿತ್ರಗಳು ಪೂರ್ವ ಏಷ್ಯಾದಲ್ಲಿನ ದೊಡ್ಡಮಟ್ಟದ ಪ್ರೇಕ್ಷಕರನ್ನು ತಲುಪಲು ಪ್ರಾರಂಭಿಸಿದವು. ದಿ ಯಂಗ್ ಮಾಸ್ಟರ್‌ ಮತ್ತು ಡ್ರಾಗನ್ ಲಾರ್ಡ್‌ ಚಿತ್ರಗಳು ಲಾಭದಾಯಕವಾದ ಜಪಾನಿ ಮಾರುಕಟ್ಟೆಯಲ್ಲಿ ಆರಂಭಿಕ ಯಶಸ್ಸನ್ನು ಕಾಣುವುದರೊಂದಿಗೆ ಈ ಫಲಿತಾಂಶವು ಹೊರಹೊಮ್ಮಿತು. ಬ್ರೂಸ್‌ ಲೀಯಿಂದ ಸ್ಥಾಪಿಸಲ್ಪಟ್ಟಿದ್ದ ಗಲ್ಲಾ ಪೆಟ್ಟಿಗೆಯ ಹಿಂದಿನ ದಾಖಲೆಗಳನ್ನು ದಿ ಯಂಗ್ ಮಾಸ್ಟರ್‌ ಚಿತ್ರವು ಮುರಿಯುತ್ತಾ ಹೋಯಿತು ಹಾಗೂ ಚಾನ್‌ನನ್ನು ಹಾಂಗ್‌ ಕಾಂಗ್‌ ಚಲನಚಿತ್ರದ ಅತ್ಯುನ್ನತ ತಾರೆಯನ್ನಾಗಿ ಸ್ಥಾಪಿಸಿತು.
1988ರಲ್ಲಿ ಡ್ರಾಗನ್ಸ್‌ ಫಾರೆವರ್‌ ಚಲನಚಿತ್ರದಲ್ಲಿ ಸ್ಯಾಮ್ಮೊ ಹಂಗ್‌ ಮತ್ತು ಯುಯೆನ್‌ ಬಿಯಾವೊ ಜೊತೆಗೆ ಚಾನ್‌ ಪಾತ್ರವಹಿಸಿದ. ಈ ಚಿತ್ರವು ಅಲ್ಲಿಂದೀಚೆಗಿನ ಸದರಿ ತ್ರಿವಳಿ ಕಲಾವಿದರ ಕಟ್ಟಕಡೆಯ ಚಿತ್ರವಾಗಿದೆ. ಕೋರೆ ಯುಯೆನ್‌ನೊಂದಿಗೆ ಹಂಗ್‌ ಈ ಚಿತ್ರದ ಸಹ-ನಿರ್ದೇಶಕನಾಗಿದ್ದ. ಈ ಚಲನಚಿತ್ರದಲ್ಲಿನ ಖಳನಾಯಕನ ಪಾತ್ರವನ್ನು ಯುಯೆನ್‌ ವಾಹ್‌ ನಿರ್ವಹಿಸಿದ್ದ. ಈ ಇಬ್ಬರೂ ಸಹ ಚೈನಾ ಡ್ರಾಮಾ ಅಕ್ಯಾಡಮಿಯ ಸಹವರ್ತಿ ಪದವೀಧರರಾಗಿದ್ದರು.
ಮುಲಾನ್‌ ವಾಲ್ಟ್‌ ಡಿಸ್ನೆಯ ಚಲಿತ ರೂಪಕಚಿತ್ರದ ಚೀನೀ ಆವೃತ್ತಿಯಲ್ಲಿನ ಷಾಂಗ್‌ ಪಾತ್ರಕ್ಕೆ ಚಾನ್‌ ಧ್ವನಿ ನೀಡಿದ. ಚಲನಚಿತ್ರದ ಧ್ವನಿಪಥಕ್ಕಾಗಿ ಆತ "ಐ ವಿಲ್ ಮೇಕ್ ಎ ಮ್ಯಾನ್‌ ಔಟ್‌ ಆಫ್ ಯು" ಎಂಬ ಹಾಡನ್ನೂ ಹಾಡಿದ. ಆವೃತ್ತಿಯ ಬಿಡುಗಡೆಗೆ ಸಂಬಂಧಿಸಿ, ಮಾತಿನ ಧ್ವನಿಯನ್ನು . ವೊಂಗ್‌ ನಿರ್ವಹಿಸಿದರೆ, ಹಾಡುವ ಧ್ವನಿಯನ್ನು ಡೊನ್ನಿ ಆಸ್ಮಂಡ್‌ ನಿರ್ವಹಿಸಿದ್ದು ವಿಶೇಷವಾಗಿತ್ತು.
2007ರಲ್ಲಿ, "ವಿ ಆರ‍್ ರೆಡಿ" ಎಂಬ ಹಾಡನ್ನು ಚಾನ್‌ ಧ್ವನಿಮುದ್ರಿಸಿದ ಹಾಗೂ ಬಿಡುಗಡೆ ಮಾಡಿದ. ಇದು 2008ರ ಬೇಸಿಗೆ ಒಲಿಂಪಿಕ್ಸ್‌ಗೆಂದು ಸೃಷ್ಟಿಸಲಾಗಿದ್ದ ಒಂದು-ವರ್ಷ ಅವಧಿಯ ಅಧಿಕೃತ ಹಿನ್ನೆಣಿಕೆಯ ಹಾಡಾಗಿತ್ತು. 2008ರ ಬೇಸಿಗೆ ಪ್ಯಾರಾಕಿಂಪಿಕ್ಸ್‌‌ಗೆ ಸಂಬಂಧಿಸಿದ ಒಂದು-ವರ್ಷದ ಹಿನ್ನೆಣಿಕೆಯ ಸ್ಮರಣೆಗಾಗಿ ಏರ್ಪಡಿಸಲಾಗಿದ್ದ ಸಮಾರಂಭವೊಂದರಲ್ಲಿ ಆತ ಈ ಹಾಡನ್ನು ಹಾಡಿದ.
ಜಾಕಿ ಚಾನ್‌ , , (ಹುಟ್ಟಿದಾಗ ಇಟ್ಟ ಹೆಸರು ಚಾನ್‌ ಕಾಂಗ್‌ ಸ್ಯಾಂಗ್‌ , ; ಹುಟ್ಟಿದ್ದು 1954ರ ಏಪ್ರಿಲ್‌ 7ರಂದು) ಓರ್ವ ಹಾಂಗ್‌ ಕಾಂಗ್‌ ಮೂಲದ ನಟ, ಚಲನಾ ನೃತ್ಯ ಸಂಯೋಜಕ, ಚಲನಚಿತ್ರೋದ್ಯಮಿ, ಹಾಸ್ಯನಟ, ನಿರ್ಮಾಪಕ, ಕದನ ಕಲೆಯ ಕಲಾವಿದ, ಚಿತ್ರಕಥಾ ಲೇಖಕ, ವಾಣಿಜ್ಯೋದ್ಯಮಿ, ಗಾಯಕ ಮತ್ತು ಸಾಹಸ ಪ್ರದರ್ಶನ ನಿರ್ವಾಹಕನಾಗಿದ್ದಾನೆ.
ಷಾಂಘೈನಲ್ಲಿನ ಜಾಕಿ ಚಾನ್‌ ವಸ್ತುಸಂಗ್ರಹಾಲಯವೊಂದಕ್ಕೆ ಸಂಬಂಧಿಸಿದಂತೆ ನಿರ್ಮಾಣಕಾರ್ಯವು ಪ್ರಾರಂಭವಾಗಿದೆ. 2008ರ ಜುಲೈನಲ್ಲಿ ಸದರಿ ಕಾರ್ಯವು ಪ್ರಾರಂಭವಾಗಿದೆ. 2009ರ ಅಕ್ಟೋಬರ್‌ ವೇಳೆಗೆ ಇದನ್ನು ಸಂಪೂರ್ಣಗೊಳಿಸಬೇಕು ಎಂದು ಯೋಜಿಸಲಾಗಿತ್ತಾದರೂ, 2010ರ ಜನವರಿಯಲ್ಲಿದ್ದ ಸ್ಥಿತಿಗತಿಯಂತೆ ಅದಿನ್ನೂ ನಿರ್ಮಾಣ ಹಂತದಲ್ಲೇ ಇದೆ.
2000ದ ಇಸವಿಯಲ್ಲಿ, ತನ್ನದೇ ಕುರಿತಾದ ಒಂದು ಕಲ್ಪಿತ ಕಥಾರೂಪದ ಆವೃತ್ತಿಯನ್ನು ಜಾಕಿ ಚಾನ್‌ ಅಡ್ವೆಂಚರ್ಸ್‌ ಎಂಬ ಚಲಿತಚಿತ್ರ ಸರಣಿಯಲ್ಲಿ ಚಾನ್‌ ಆರಂಭಿಸಿದ. ಇದು 2005ರವರೆಗೂ ಓಡಿತು.
1985ರಲ್ಲಿ ಬಿಡುಗಡೆಯಾದ ದಿ ಪ್ರೊಟೆಕ್ಟರ್‌ ಚಿತ್ರವು ಹಣಕಾಸಿನ ಗಳಿಕೆಯಲ್ಲಿ ಸೋತನಂತರ, ಮಾರುಕಟ್ಟೆಯನ್ನು ಪ್ರವೇಶಿಸುವ ತನ್ನ ಪ್ರಯತ್ನಗಳನ್ನು ಚಾನ್‌ ತಾತ್ಕಾಲಿಕವಾಗಿ ಕೈಬಿಟ್ಟು, ಹಾಂಗ್‌ ಕಾಂಗ್‌ ಫಿಲ್ಮ್ಸ್‌ ಕಡೆಗೆ ತನ್ನ ಗಮನವನ್ನು ಕೇಂದ್ರೀಕರಿಸಿದ.
2009ರ ಜೂನ್‌ 22ರಂದು, ಮೂಲ ಚಿತ್ರದ ಪುನರ್‌ನಿರ್ಮಾಣದ ಚಿತ್ರವಾದ ದಿ ಕರಾಟೆ ಕಿಡ್‌ ಚಿತ್ರೀಕರಣವನ್ನು ಬೀಜಿಂಗ್‌ನಲ್ಲಿ ಪ್ರಾರಂಭಿಸಲು ಚಾನ್‌ ಲಾಸ್ ಏಂಜಲೀಸ್‌‌ನಿಂದ ಹೊರಟ.
ಗೀಜಗ ಹಕ್ಕಿ ಪ್ಲಾಸಿಡೇ ಕುಟುಂಬಕ್ಕೆ ಸೇರಿದ ಒಂದು ಹಕ್ಕಿಯಾಗಿದೆ. ನೇಯ್ಗೆ ಹಕ್ಕಿ ಎಂಬ ಪರ್ಯಾಯನಾಮದಿಂದ ಪ್ರಸಿದ್ಧವಾಗಿರುವ. ಪ್ಲೋಸಿಯಸ್ ಜಾತಿಗೆ ಈ ಹಕ್ಕಿಯು ಸೇರಿದೆ. ಈ ಪಕ್ಷಿಗಳ ಹಿಂಡುಗಳಲ್ಲಿ ಹುಲ್ಲುಗಾವಲುಗಳು, ಕೃಷಿ ಪ್ರದೇಶಗಳು, ಪೊದೆಗಳು ಮತ್ತು ದ್ವಿತೀಯ ಬೆಳವಣಿಗೆಯಲ್ಲಿ ಕಂಡುಬರುತ್ತವೆ ಮತ್ತು ಅವು ಎಲೆಗಳಿಂದ ನೇಯ್ದ ಪ್ರತೀಕಾರಾಕಾರಾದ ಗೂಡುಗಳಿಗೆ ಹೆಸರುವಾಸಿಯಾಗಿದೆ. ಈ ಗೂಡಿನ ವಸಾಹತುಗಳು ಸಾಮಾನ್ಯವಾಗಿ ಮುಳ್ಳಿನ ಮರಗಳು ಅಥವಾ ಪಾಮ್ ಫ್ರಾಂಡ್‌ಗಳಲ್ಲಿ ಕಂಡುಬರುತ್ತವೆ ಮತ್ತು ಗೂಡುಗಳನ್ನು ಹೆಚ್ಚಾಗಿ ನೀರಿನ ಬಳಿ ನಿರ್ಮಿಸಲಾಗುತ್ತದೆ ಅಥವಾ ಪರಭಕ್ಷಕಗಳು ಸುಲಭವಾಗಿ ತಲುಪಲು ಸಾಧ್ಯವಾಗದ ಸ್ಥಳಗಳಲ್ಲಿ ನಿರ್ಮಿಸುತ್ತವೆ. ಅವು ತಮ್ಮ ವ್ಯಾಪ್ತಿಯಲ್ಲಿ ವ್ಯಾಪಕವಾಗಿ ಮತ್ತು ಸಾಮಾನ್ಯವಾಗಿರುವ ಸ್ಥಳೀಯ, ಕಾಲೋಚಿತ ಚಲನೆಗಳಿಗೆ ಗುರಿಯಾಗುತ್ತವೆ, ಮುಖ್ಯವಾಗಿ ಮಳೆ ಮತ್ತು ಆಹಾರ ಲಭ್ಯತೆಗೆ ಪ್ರತಿಕ್ರಿಯೆಯಾಗಿ ಕಾಣಿಸುತ್ತವೆ.
ನೇಯ್ಗೆ ಹಕ್ಕಿಯು ಹೆಣ್ಣನ್ನು ಒಲಿಸಿಕೊಳ್ಳುವ ಪರಿ ವಿಶೇಷವಾದದ್ದು. ಗಂಡುಹಕ್ಕಿ ತನ್ನ ಪ್ರಭೇದಕ್ಕೆ ವಿಶಿಷ್ಟವಾದ ಗೂಡನ್ನು ಅರ್ಧ ನಿರ್ಮಿಸಿ ಹೆಣ್ಣಿಗೆ ತೋರಿಸುತ್ತದೆ. ಅದು ಒಪ್ಪಿದರೆ, ಗಂಡು ಮುಂದುವರೆದು ಗೂಡನ್ನು ಪುರೈಸಿ ಸಂತಾನೋತ್ಪತ್ತಿಯಾಗುತ್ತದೆ. ಇಲ್ಲದಿದ್ದಲ್ಲಿ ಗಂಡು ಆ ಗೂಡನ್ನು ಅಷ್ಟಕ್ಕೇ ಬಿಟ್ಟು ಮತ್ತೊಂದು ಗೂಡು ನಿರ್ಮಿಸಿ ಹೆಣ್ಣಿಗೆ ತೋರಿಸುತ್ತದೆ ಮತ್ತು ಪ್ರಕ್ರಿಯೆ ಮುಂದುವರೆಯುತ್ತದೆ. ಹೀಗಾಗಿ ಅರೆನಿರ್ಮಿತ ಅನೇಕ ಗೂಡುಗಳು ನೇಯ್ಗೆ ಹಕ್ಕಿ ಗೂಡು ಮಾಡುವ ಸ್ಥಳಗಳಲ್ಲಿ ಕಂಡುಬರುತ್ತದೆ. ಈ ಹಕ್ಕಿಗಳ ವಿಶಿಷ್ಟ ಈ ನಡವಳಿಕೆಯನ್ನು ಜಗತ್ತಿಗೆ ಪರಿಚಯಿಸಿದವರು ಭಾರತದ ಹಕ್ಕಿ ಮನುಷ್ಯ ಸಲೀಂ ಅಲಿ. ಸಲೀಂ ಅಲಿಯವರ ಮುಖ್ಯ ವೈಜ್ಞಾನಿಕ ಕೊಡುಗೆಗಳಲ್ಲಿ ಇದು ಪ್ರಮುಖವಾದದ್ದು ಸಲೀಂ ಅಲಿ
ಇವು ಗುಬ್ಬಚ್ಚಿ ಗಾತ್ರದ ಮತ್ತು ಅವುಗಳ ಸಂತಾನೋತ್ಪತ್ತಿ ಮಾಡದ ಪುಕ್ಕಗಳಲ್ಲಿ, ಗಂಡು ಮತ್ತು ಹೆಣ್ಣು ಇಬ್ಬರೂ ಹೆಣ್ಣು ಮನೆ ಗುಬ್ಬಚ್ಚಿಗಳನ್ನು ಹೋಲುತ್ತವೆ. ಅವರು ಸ್ಟೌಟ್ ಶಂಕುವಿನಾಕಾರದ ಬಾಯಿ ಮತ್ತು ಸಣ್ಣ ಚದರ ಬಾಲವನ್ನು ಹೊಂದಿರುತ್ತವೆ. ಸಂತಾನೋತ್ಪತ್ತಿ ಮಾಡದ ಗಂಡು ಮತ್ತು ಹೆಣ್ಣು ಒಂದಕ್ಕೊಂದು ಹೋಲುತ್ತವೆ: ಮೇಲೆ ಕಾಫೀ ಬಣ್ಣದ ಗೆರೆಗಳು ತುಂಬಿರುತ್ತವೆ, ಕೆಳಗೆ ಸರಳವಾದ ಬಿಳಿ ಬಣ್ಣವು ತುಂಬಿರುತ್ತದೆ, ಕಣ್ಣುಬ್ಬು ಉದ್ದವಾಗಿರುತ್ತದೆ, ಕೊಕ್ಕು ಕಟ್ಟಿಗೆಯ ಬಣ್ಣದ್ದಾಗಿದು. ಸಂತಾನೋತ್ಪತ್ತಿ ಮಾಡುವ ಪುರುಷ ಪಕ್ಷಿಗಳು ಪ್ರಕಾಶಮಾನವಾದ ಹಳದಿ ಕಿರೀಟ, ಕಪ್ಪು ಮಿಶ್ರಿತ ಕಾಫೀ ಬಣ್ಣದ ಕೊಕ್ಕನ್ನು ಹೊಂದಿರುತವೆ, ಮೇಲಿನ ಭಾಗಗಳು ಹಳದಿ ಬಣ್ಣದಿಂದ ಕಾಫೀ ಬಣ್ಣದಲ್ಲಿರುತ್ತವೆ.
ಸಾಮಾನ್ಯವಾಗಿ ಸಸ್ಯಾಹಾರಿಗಳಾದ ಇವು ಕೆಲವೊಮ್ಮೆ ಕೀಟಗಳನ್ನೂ ತಿನ್ನುತ್ತವೆ. ಸಂತಾನೋತ್ಪತ್ತಿ ಕಾಲದಲ್ಲಿ ಗಂಡು ಚೀ ಚೀ ಎಂದು ಕೂಗುತ್ತ ಹೆಣ್ಣನ್ನು ಬಹುದೂರ ಅಟ್ಟಿಸಿಕೊಂಡು ಹೋಗುವುದುಂಟು.
ಧರ್ಮವನ್ನು ತೊರೆದ ಮಾನವ ನೀರನ್ನು ತೊರೆದ ಮೀನಿನಂತೆ ಎಂದರು ಸ್ವಾಮಿ ವಿವೇಕಾನಂದರು. ನಮ್ಮೆಲ್ಲರಿಗೂ ಒಂದೊಂದು ಧರ್ಮವಿದೆ. ನಮ್ಮದೇ ಆದ ಆಚಾರ ವಿಚಾರಗಳಿವೆ. ಹಿಂದೂಗಳಿಗೆ ದೇವಾಲಯಗಳು ಪವಿತ್ರ ತಾಣಗಳಾದರೆ, ಮುಸ್ಲಿಂ ಬಾಂಧವರಿಗೆ ಮಸೀದಿಗಳು ಪ್ರಾರ್ಥನಾ ಸ್ಥಳಗಳಾಗಿವೆ. ಇನ್ನು ಕ್ರೈಸ್ತರು ಚರ್ಚ್ ಗಳಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಾರೆ. ಸಿಖ್ಖರು ಗುರುದ್ವಾರದಲ್ಲಿ, ಜೈನರು ಬಸದಿಗಳಲ್ಲಿ, ಬೌದ್ಧರು ಬೌದ್ಧವಿಹಾರಗಳಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಾರೆ. ಆಯಾ ಧರ್ಮಕ್ಕೆ ಅನುಗುಣವಾಗಿ, ಅವರದೇ ಆದ ರೀತಿಯಲ್ಲಿ ಎಲ್ಲರೂ ಪೂಜಿಸುವುದು ಭಗವಂತನನ್ನೇ. ಹೀಗೆ ಭಗವಂತನಿಗೆ ಶರಣು ಹೋದಾಗ ಎಲ್ಲರ ಮನಸ್ಸಿನಲ್ಲೂ ಒಂದು ತೃಪ್ತಿ, ಧನ್ಯತಾಭಾವ ಮೂಡುತ್ತದೆ. ಮನಸ್ಸು ನಿರ್ಮಲವಾಗುತ್ತದೆ. ಮುಂದಿನ ಬದುಕಿಗೆ ನವ ಚೈತನ್ಯ ನೀಡುತ್ತದೆ. ಈ ಹಿನ್ನೆಲೆಯಲ್ಲೇ ದೇವಾಲಯ, ಬಸದಿ, ಮಸೀದಿ, ಚರ್ಚ್, ಸ್ತೂಪಗಳನ್ನು ನಿರ್ಮಿಸಲಾಗಿದೆ.
ದೇವನೊಬ್ಬ ನಾಮ ಹಲವು ಎಂಬ ಮಾತಿದೆ. ದೇವರು ಒಬ್ಬನೇ ಆದ ಮೇಲೆ ಊರತುಂಬ ಗುಡಿಗಳೇಕೆ ಎಂದು ಪ್ರಶ್ನಿಸುವವರೂ ಇದ್ದಾರೆ. ಇದಕ್ಕೆ ಕಾರಣವೂ ಇದೆ. ನಾವು ಎಷ್ಟೇ ಆಧುನಿಕರಾದರೂ, ದೇವಾಲಯಗಳ ಬಳಿ ಬಂದಾಗ ನಮಗರಿವಿಲ್ಲದೆ ದೇವರಿಗೊಂದು ನಮಸ್ಕಾರ ಹಾಕುತ್ತೇವೆ. ಕೈಗಳು ನಮಗರಿವಿಲ್ಲದೆ ನಮ್ಮ ಹೃದಯಭಾಗವನ್ನು ಮುಟ್ಟಿರುತ್ತದೆ. ನಾವು ದೇವರಿಗೆ ಹೃದಯಪೂರ್ವಕವಾಗಿ ನಮಿಸಿರುತ್ತೇವೆ. ಅದು ನಮ್ಮ ಸಂಪ್ರದಾಯ. ಆಚಾರ. ಈ ನೆಪದಲ್ಲಾದರೂ ಮಾನವ ತನಗೆ ಎಲ್ಲವನ್ನೂ ಕೊಟ್ಟಿರುವ ಭಗವಂತನಿಗೆ ಕೃತಜ್ಞತೆ ಅರ್ಪಿಸಲಿ ಎಂಬುದೇ ಹಿರಿಯರ ಆಶಯ ಹೀಗಾಗಿಯೇ ಊರಿನ ಅಲ್ಲಲ್ಲಿ ದೇವಾಲಯಗಳನ್ನು ನಿರ್ಮಿಸಿದ್ದಾರೆ.
ತ್ರೇತಾಯುಗದಲ್ಲಿ ರಾಮೇಶ್ವರದಲ್ಲಿ ರಾಮ ಮರಳಿನಲ್ಲಿ ಶಿವಲಿಂಗ ಮಾಡಿ ಪೂಜಿಸಿದರೆ, ರಾವಣ ಗೋಕರ್ಣದಲ್ಲಿ ಶಿವನಾತ್ಮಲಿಂಗವನ್ನೇ ಪರೋಕ್ಷವಾಗಿ ಪ್ರತಿಷ್ಠಾಪಿಸಿದ್ದಾನೆ. ಹಿರಣ್ಯಕಶಿಪು ಮಂತ್ರಾಲಯದಲ್ಲಿ ಶಿವಲಿಂಗ ಸ್ಥಾಪಿಸಿ ಪೂಜಿಸಿದ್ದಾನೆ, ಪಾಂಡವರು, ಗೌತಮ, ಕಣ್ವ, ವಸಿಷ್ಠಾದಿ ಹಲವು ಮಹಾಮುನಿಗಳು, ಆಚಾರ್ಯರು ಸಾವಿರಾರು ದೇವರುಗಳನ್ನು ಭರತವರ್ಷದಲ್ಲಿ ಪ್ರತಿಷ್ಠಾಪಿಸಿದ್ದಾರೆ ಎಂದು ಪುರಾಣಗಳು ಸಾರುತ್ತವೆ.
ಬಹುತೇಕ ದೇವಾಲಯಗಳು ಬೆಟ್ಟದ ಮೇಲೆ ಇರುವುದನ್ನು ನಾವು ನೋಡುತ್ತೇವೆ. ದೇವರು, ಸುಲಭವಾಗಿ ದೊರಕುವುದಿಲ್ಲ, ಕಷ್ಟ ಪಟ್ಟು ದೇವರ ದರ್ಶನ ಮಾಡಲಿ ಎಂದೇ ಹೀಗೆ ಮಾಡಿರುವ ಸಾಧ್ಯತೆ ಇದೆ. ಕೆಲವು ದೇವಾಲಯಗಳಿಗೆ ಹೋದಾಗ ನಮಗೆ ಅಮಿತಾನಂದವಾಗುತ್ತದೆ. ನಮ್ಮಲ್ಲಿ ವಿಶೇಷವಾದ ಶಕ್ತಿಯೂ ಒಡಮೂಡುತ್ತದೆ. ಇದಕ್ಕೆ ಸ್ಥಳ ಮಹಿಮೆಯೂ ಕಾರಣ.
ಕರ್ನಾಟಕದ ದೇವಾಲಯಗಳು . ನಲ್ಲಿ ಪ್ರಕಟವಾಗಿರುವ ಲೇಖನ. . ವೆಬ್ ಸೈಟ್ ನಲ್ಲಿ ಕರ್ನಾಟಕದ ೨೫೦ಕ್ಕೂ ಹೆಚ್ಚು ದೇವಾಲಯಗಳ ಸಚಿತ್ರ ಮಾಹಿತಿ ಇದೆ.
ಶಂಬರಾಸುರನೆಂಬ ರಾಕ್ಷಸ, ದಶರಥನಿಗೂ ದೇವತೆಗಳ ರಾಜ ದೇವೇಂದ್ರನಿಗೂ ಶತ್ರುವಾಗಿರುತ್ತಾನೆ. ಇವನನ್ನು ಸಂಹರಿಸಲು ದೇವೇಂದ್ರ ದಶರಥನ ಸಹಾಯ ಕೋರುತ್ತಾನೆ. ದಶರಥನ ಜೊತೆ ಯುದ್ಧಕ್ಕೆ ಕೈಕೇಯಿಯೂ ಹೊರಡುತ್ತಾಳೆ. ಯುದ್ಧದಲ್ಲಿ ಕೈಕೇಯಿ ದಶರಥನ ರಥಕ್ಕೆ ಸಾರಥಿಯಾಗಿರುತ್ತಾಳೆ. ಬಹಳ ತೀವ್ರವಾದ ಯುದ್ಧ ನಡೆಯುತ್ತದೆ. ಯುದ್ಧದಲ್ಲಿ ಶಂಬರಾಸುರನ ಬಾಣಗಳಿಂದ ಗಾಯಗೊಂಡ ದಶರಥ ಎಚ್ಚರ ತಪ್ಪುತ್ತಾನೆ. ಕೈಕೇಯಿ ಜಾಣತನದಿಂದ ರಥವನ್ನು ಸುರಕ್ಷಿತವಾದ ಸ್ಥಳಕ್ಕೆ ಕೊಂಡೊಯ್ದು ಗಾಯಗಳಿಂದ ಖತಿಗೊಂಡ ದಶರಥನನ್ನು ಶೈತ್ಯೋಪಚಾರದಿಂದ ಉಪಚರಿಸುತ್ತಾಳೆ. ಎಚ್ಚರಗೊಂಡ ದಶರಥ ಕೈಕೇಯಿಯ ಧೈರ್ಯ ಸ್ಥೈರ್ಯಗಳನ್ನು ಮೆಚ್ಚಿ ಅವಳಿಗೆ ಎರಡು ವರಗಳನ್ನು ಕೊಡುತ್ತಾನೆ. ಆದರೆ ಕೈಕೇಯಿ ಆಗ ಆ ಎರಡು ವರಗಳನ್ನು ಉಪಯೋಗಿಸದೆ ತನಗೆ ಬೇಕಾದಾಗ ತೆಗೆದುಕೊಳ್ಳುತ್ತೇನೆಂದು ಹೇಳುತ್ತಾಳೆ. ಯಾವಾಗ ಅಗತ್ಯದ್ದರೂ ಕೇಳಿ ವರಗಳ ಉಪಯೋಗ ಪಡೆದುಕೊಳ್ಳಬಹುದು ಎಂದು ದಶರಥ ವಚನ ಕೊಡುತ್ತಾನೆ.
ಕೈಕೇಯಿ ಕೇಕೆಯ ದೇಶದ ಅಶ್ವಪತಿ ರಾಜನ ಮಗಳು. ಏಳು ಜನ ಅಣ್ಣಂದಿರ ನಡುವೆ ಬೆಳೆದ ಹೆಣ್ಣುಮಗಳು. ಗಂಡುಹುಡುಗರ ನಡುವೆ ಬೆಳೆದ ಇವಳು ಸುಂದರಿಯಾದರೂ ಹೆಣ್ಣಿನ ನಾಜೂಕುತನಕ್ಕಿಂತ ಗಂಡಿನ ಒರಟುತನವನ್ನು ಬೆಳೆಸಿಕೊಂಡಿದ್ದಳು. ಚಿಕ್ಕಂದಿನಿಂದ ಇವಳಿಗೆ ಯುದ್ಧಕಲೆಯಲ್ಲಿ ಆಸಕ್ತಿ. ಕತ್ತಿವರಸೆ, ಧನುರ್ವಿದ್ಯೆಯಲ್ಲಿ ಕೈಕೇಯಿ ನಿಷ್ಣಾತಳಾಗಿದ್ದಳು. ಅವಳು ಬಹಳ ಒಳ್ಳೆಯ ಸಾರಥಿ. ಯುದ್ಧಕಲೆಯಲ್ಲಿ ಎಷ್ಟು ಪರಿಣಿತಳ್ಳೋ ಅಷ್ಟೇ ಹಠಮಾರಿ ಸಹಾ ಆಗಿದ್ದಳು. ತಾನು ಹೇಳಿದ್ದು ಶತಾಯ ಗತಾಯ ಆಗಲೇ ಬೇಕೆಂಬ ಹಠ ಅವಳಲ್ಲಿತ್ತು. ತಾಯಿಯಿಲ್ಲದ ಅವಳನ್ನು ಅಂತಃಪುರದ ದಾಸಿ ಮಂಥರೆಯೇ ಪೋಷಣೆ ಮಾಡಿದ್ದಳು. ಹೀಗಾಗಿ ಮಂಥರೆಗೆ ಇವಳ ಬಳಿ ಸಲುಗೆ ಮತ್ತು ಕೈಕೇಯಿಗೆ ಮಂಥರೆಯಲ್ಲಿ ತಾಯಿಯಷ್ಟೇ ಮಮತೆ.
ಅಶ್ವಪತಿ ಮಹಾರಾಜ ಒಮ್ಮೆ ಯಾವುದೋ ಯುದ್ಧಕ್ಕೆ ದಶರಥನ ಸಹಾಯ ಬೇಡಿರುತ್ತಾನೆ. ಆಗ ಯುದ್ಧಭೂಮಿಯಲ್ಲಿ ದಶರಥನಿಗೆ ಕೈಕೇಯಿ ಸಹಾಯಕಳಾಗಿರುತ್ತಾಳೆ. ಯುದ್ಧಕಲೆಯಲ್ಲಿ ಇವಳ ನಿಪುಣತೆಯನ್ನು ಮೆಚ್ಚಿದ ದಶರಥ ಇವಳನ್ನು ತನ್ನ ರಾಣಿಯನ್ನಾಗಿ ಮಾಡಿಕೊಳ್ಳುತ್ತಾನೆ. ದಶರಥನಿಗೆ ಈಗಾಗಲೇ ಕೌಸಲೆ, ಸುಮಿತ್ರೆ ಎಂಬ ಇಬ್ಬರು ರಾಣಿಯರಿರುತ್ತಾರೆ. ಕೈಕೇಯಿ ಮೂರನೆಯವಳಾಗುತ್ತಾಳೆ. ಕೈಕೇಯಿಯ ಜೊತೆ ಅವಳ ಸಾಕುತಾಯಿಯೂ ಅಯೋಧ್ಯೆಗೆ ಬರುತ್ತಾಳೆ.
ಕೈಕೇಯಿ ಕೇಕಯ ದೇಶದ ರಾಜಕುಮಾರಿ. ಪುರಾಣ ಕಥೆಗಳಲ್ಲಿ ಬರುವ ಮಹಿಳಾ ಪಾತ್ರ. ರಾಮಾಯಣ ಕಥೆಯಲ್ಲಿ ದಶರಥ ಮಹಾರಾಜನ ಮೂರನೇ ಪತ್ನಿ. ದಶರಥನಿಗೆ ಕೌಸಲ್ಯೆ ಹಾಗೂ ಸುಮಿತ್ರಿ ಎಂಬ ಇತರ ಎರಡು ಪತ್ನಿಯರೂ ಇದ್ದರು. ಕೈಕೇಯಿಯ ಮಗ ಭರತ.
ಕಠೋಪನಿಷತ್ಅತ್ಯಂತ ಪ್ರಮುಖವಾದ ಉಪನಿಷತ್ತು.ಪಾಶ್ಚಾತ್ಯ ವಿದ್ವಾಂಸರು ಭಾರತೀಯ ಅಧ್ಯಾತ್ಮ ರಹಸ್ಯಗಳನ್ನು ವಿವರಿಸುವಾಗ ಇದನ್ನು ಪರಮಾದರ್ಶವಾಗಿ ಉಲ್ಲೇಖಿಸುತ್ತಾರೆ., ಇದು ಕೃಷ್ಣಯಜುರ್ವೇದದ ಕಾಠಕ ಶಾಖೆಗೆ ಸೇರಿದೆ.ಇದರಲ್ಲಿ ಮೂರು ವಲ್ಲಿಗಳನ್ನೊಳಗೊಂಡ ಎರಡು ಅಧ್ಯಾಯಗಳಿವೆ.ನಚಿಕೇತನು ಯಮಲೋಕಕ್ಕೆ ಹೋಗಿ ಯಮನಿಂದ ಆತ್ಮಜ್ಞಾನವನ್ನು ಹೊಂದಿದ ಕಥೆ ಇದರ ಮುಖ್ಯವಸ್ತು.
ಗುರುಶಿಷ್ಯರಾದ ನಮ್ಮಿಬ್ಬರನ್ನೂ ಜೊತೆಯಲ್ಲಿ ಕಾಪಾಡಲಿ;ನಮ್ಮಿಬ್ಬರನ್ನೂ ಜೊತೆಯಲ್ಲಿ ಪೋಷಿಸಲಿ; ಜೊತೆಯಲ್ಲಿ ಸಾಮರ್ಥ್ಯವಂತರಾಗುವಂತೆ ಮಾಡಲಿ;ನಮ್ಮಿಬ್ಬರ ಅಧ್ಯಯನವು ತೇಜಸ್ವಿಯಾಗಲಿ; ದ್ವೇಷಮಾಡದೆ ಇರುವಂತಾಗಲಿ.
ಪ್ರಾಣಿಗಳ ಆಹಾರದ ಘಟಕ,ಬೆಳವಣಿಗೆಯನ್ನು ಹೆಚ್ಚಿಸಲು ಸುಲಭವಾಗಿ ಪಡೆಯಬಹುದಾದ ಸಾರಜನಕವನ್ನು ನೀಡುತ್ತದೆ.
ರಸ್ತೆಯಲ್ಲಿನ ಮಂಜುಗಡ್ಡೆಯನ್ನು ತೆಗೆಯಲು ಸವೆದು ಹೋಗದ ಕಲ್ಲುಪ್ಪಿನ ಒಂದು ಪರ್ಯಾಯವಾಗಿ, ಹಾಗು ಸ್ನೋಬೋರ್ಡಿಂಗ್ ಗೆ ಹೊಸ ಮೇಲ್ಮೈಯನ್ನು ಹಾಕಲು ಹಾಫ್ ಪೈಪ್ ಗಳು ಹಾಗು ಭೂಪ್ರದೇಶದ ಕೃತಕ ಉದ್ಯಾನಗಳಲ್ಲಿ ಬಳಸಲಾಗುತ್ತದೆ.
ಕೊದಲನ್ನು ತೆಗೆಯಲು ಬಳಸುವ ಸಾಧನಗಳ ಮುಖ್ಯ ಘಟಕಾಂಶವಾಗಿದೆ. ಉದಾಹರಣೆಗೆ : ನ್ಯೆರ್ ಅಥವಾ ವೀಟ್
ಉಪ್ಪಿನ ಬಿಸ್ಕತ್ತುಗಳನ್ನು ತಯಾರಿಸುವ ಕಾರ್ಖಾನೆಗಳಲ್ಲಿ ಕಂದುಸಕ್ಕರೆ ಕಾರಕವಾಗಿದೆ.
ಕೆಲವು ಹೇರ್ ಕಂಡಿಷನರ್, ಫೆಷಿಯಲ್ ಕ್ಲೆನ್ಸರ್ , ಬಾತ್ ಆಯಿಲ್, ಸ್ಕಿನ್ ಸಾಫ್ಟನರ್ಸ್ ಮತ್ತು ಲೋಷನ್ ಗಳಲ್ಲಿ ಘಟಕಾಂಶವಾಗಿ ಬಳಸಲಾಗುತ್ತದೆ.
ಪ್ರಥಮ ಚಿಕಿತ್ಸೆಗೆ ಬಳಸಲು ಸಿದ್ಧವಿರುವ ಕೆಲವು ಕೋಲ್ಡ್ ಕಂಪ್ರೆಸಸ್ ನ ಪ್ರತಿಕ್ರಿಯಾಕಾರಿಯಾಗಿ ವರ್ತಿಸುತ್ತದೆ.ನೀರಿನಲ್ಲಿ ಬೆರೆಸಿದಾಗ ಅಂತರುಷ್ಣಕದ ಪ್ರತಿಕ್ರಿಯೆಯಿಂದ ಇದು ಸೃಷ್ಟಿಸುತ್ತದೆ.
ಅಗ್ನಿ ಶಾಮಕ ವಸ್ತುವಾಗಿದೆ . ಸಾಮಾನ್ಯವಾಗಿ ಇದನ್ನು ಒಣ ರಾಸಾಯನಿಕ ರೂಪದಲ್ಲಿ ಬೆಂಕಿಯನ್ನು ನಂದಿಸಲು ಬಳಸಲಾಗುತ್ತದೆ. ಉದಾಹರಣೆಗೆ:ಯೂರಿಯಾ- ಪೊಟ್ಯಾಸಿಯಮ್ ಬೈಕಾರ್ಬನೇಟ್ ಗಳ ಮಿಶ್ರಣ.
ಅಮೋನಿಯಮ್ ಫಾಸ್ಫೇಟ್ ನ ಜೊತೆಯಲ್ಲಿ , ಸಕ್ಕರೆಯನ್ನು ಈತೈಲ್ ಅಲ್ಕೊಹಾಲ್ ಆಗಿ ಕಿಣ್ವಿಸುವ ಕಿಣ್ವ ಪೌಷ್ಠಿಕಾಂಶವಾಗಿದೆ.
ಜೀಯೋಇಂಜಿನಿಯರಿಂಗ್ ಉದ್ದೇಶಕ್ಕಾಗಿ ಮಾಡಲಾದ ಸಾಗರ ಪೋಷಣೆ ಪ್ರಯೋಗದಲ್ಲಿ ಪ್ಲವಕ ಬಳಸುವಂತಹ ಪೌಷ್ಟಿಕಾಂಶ.
ಕಾರ್ಯ ಚಟುವಟಿಕೆಯ ತಾಪಮಾನವನ್ನು ಹಾಗು ಹೈಡ್ ಗ್ಲೂ ನ ಓಪನ್ ಟೈಮ್ ನ್ನು ವಿಸ್ತರಿಸಲು ಬಳಸಲಾಗುತ್ತದೆ.
ನೀರಿನಲ್ಲಿ ಇರುವಂತಹ ಜೀವಿಗಳು ವಿಷಯುಕ್ತ ಅಮೋನಿಯವನ್ನು ಯೂರಿಯಾವಾಗಿ ಅಥವಾ ಮೂತ್ರಾ ಮ್ಲವಾಗಿ ಬದಲಾಯಿಸುತ್ತವೆ. ಆಗ ಜಲಜೀವಿ ವ್ಯವಸ್ಥೆಯ ಸಾಮಾನ್ಯ ಭಾಗವಾಗಿರುವ ಉಪಯುಕ್ತವಲ್ಲದ ಸಾರಜನಕವೇ ಅಮೋನಿಯವಾಗುತ್ತದೆ. ಯೂರಿಯಾವು ಸಸ್ತನಿಗಳಮೂತ್ರದಲ್ಲಿ ಉಭಯಚರಜೀವಿಗಳಲ್ಲಿ ಹಾಗು ಕೆಲವು ಮೀನುಗಳಲ್ಲಿ ಸಿಗುತ್ತದೆ ಪಕ್ಷಿಗಳು ಮತ್ತು ಸರಟವರ್ಗದ ಸರೀಸೃಪಗಳು ವಿಭಿನ್ನವಾದ ಸಾರಜನಕ ಚಯಾಪಚಯ ಕ್ರಿಯೆಯನ್ನು ಹೊಂದಿವೆ. ಇದು ಕಡಿಮೆ ಪ್ರಮಾಣದ ನೀರನ್ನು ತೆಗೆದುಕೊಂಡು ಸಾರಜನಕವನ್ನು ಮೂತ್ರ ಆಮ್ಲದ ರೂಪದಲ್ಲಿ ಹೊರಹಾಕಲ್ಪಡುವಂತೆ ಮಾಡುತ್ತದೆ . ಉಭಯಚರ ಜೀವಿಗಳು ಅಮೋನಿಯವನ್ನು ಹೊರಹಾಕುತ್ತವೆ, ಆದರೆ ರೂಪಾಂತರದ ಸಂದರ್ಭದಲ್ಲಿ ಮೂತ್ರ ಉತ್ಪಾದನೆಯಾಗಿ ಬದಲಾಗುತ್ತವೆ, ಎಂಬುದು ಗಮನಿಸಬೇಕಾದ ಅಂಶವಾಗಿದೆ. ಮೇಲೆ ಮಾಡಿರುವಂತಹ ಸಾಮಾನ್ಯೀಕರಣವನ್ನು ಹೊರತುಪಡಿಸಿ ಯೂರಿಯಾ ಪ್ರತಿಕ್ರಿಯಾಸರಣಿ ಕೇವಲ ಸಸ್ತನಿಗಳಲ್ಲಿ ಕಾಣುತ್ತದಲ್ಲದೇ ಉಭಯಚರಜೀವಿಗಳಲ್ಲಿ ಮಾತ್ರವಲ್ಲದೇ ಅನೇಕ ಇತರ ಜೀವಿಗಳಲ್ಲಿ ದೊರೆಯುತ್ತದೆ. ಉದಾಹರಣೆ: ಪಕ್ಷಿಗಳಲ್ಲಿ, ಅಕಶೇರುಕಗಳಲ್ಲಿ , ಕೀಟಗಳಲ್ಲಿ , ಸಸ್ಯಗಳಲ್ಲಿ , ಕ್ವಿಣಗಳಲ್ಲಿ , ಶೀಲಿಂದ್ರಗಳಲ್ಲಿ ಹಾಗು ಸೂಕ್ಷ್ಮಾಣು ಜೀವಿಗಳಲ್ಲೂ ಕೂಡ ಇರುತ್ತದೆ. .
ಯೂರಿಯಾವನ್ನು ಮೊದಲು ಹಿಲೈರ್ ರೊಯೆಲ್ ಎಂಬ ಫ್ರೆಂಚ್ ರಸಾಯನಶಾಸ್ತ್ರಜ್ಞ 1773ರಲ್ಲಿ ಮೂತ್ರದಲ್ಲಿ ಕಂಡುಹಿಡಿದನು. ಫೆಡ್ರಿಕ್ ವೊಲರ್ ಎಂಬ ಜರ್ಮನ್ ರಸಾಯನಶಾಸ್ತ್ರಜ್ಞ 1828ರಲ್ಲಿ ಸಿಲ್ವರ್ ಐಸೊಸೈನೆಟ್ ಅನ್ನು ಅಮೋನಿಯಮ್ ಕ್ಲೋರೈಡ್ ನ ಜೊತೆ ಸೇರಿಸಿ ಅಮೋನಿಯಮ್ ಸೈನೇಟ್ ತಯಾರಿಸುವ ವಿಫಲ ಪ್ರಯತ್ನದಲ್ಲಿ ಯೂರಿಯಾವನ್ನು ಪಡೆದುಕೊಂಡನು.
ಸಜೀವ ಜೀವಿಗಳ ಪಾತ್ರವಿಲ್ಲದೆಯೇ ಇದೇ ಮೊದಲನೆ ಬಾರಿಗೆ ಕಾರ್ಬನಿಕ ಸಂಯುಕ್ತ ಕಾರ್ಬನಿಕ ಅಲ್ಲದ ವಸ್ತುಗಳಿಂದ ಸಂಶ್ಲೇಷಿಸಲ್ಪಟ್ಟಿದೆ. ಈ ಪ್ರಯೋಗದ ಖಚಿತವಾದ ಫಲಿತಾಂಶ ಜೀವತತ್ವವಾದದ ಮೇಲೆ ಅಪನಂಬಿಕೆಯನ್ನು ಉಂಟುಮಾಡುತ್ತದೆ: ಸಜೀವಿಗಳ ರಾಸಾಯನಿಕ ಸಿದ್ಧಾಂತವು ನಿರ್ಜೀವಿಗಳ ವಿಷಯದಲ್ಲಿ ಸಂಪೂರ್ಣವಾಗಿ ಭಿನ್ನವಾಗಿದೆ. ಕಾರ್ಬನಿಕ ರಾಸಾಯನಶಾಸ್ತ್ರದ ಅಭಿವೃದ್ಧಿಗೆ ಈ ಒಳನೋಟ ಬಹು ಮುಖ್ಯವಾಗಿದೆ. ವೊಲರ್ ನ ಸಂಶೋಧನೆ ತಕ್ಷಣವೇ ಅವನನ್ನು ಬರ್ಜಿಲಿಯಸ್ ನ ಮೇಲೆ ವಿಜಯ ಸಾಧಿಸಿದೆನೆಂದು ಬರೆಯಲು ಪ್ರಚೋದಿಸಿತು: "ಮನುಷ್ಯರ ಅಥವಾ ನಾಯಿಯ ಮೂತ್ರ ಪಿಂಡವನ್ನು ಉಪಯೋಗಿಸದೆ ನಾನು ಯೂರಿಯಾ ತಯಾರಿಸಬಲ್ಲೆನೆಂದು ನಾನು ನಿನಗೆ ಖಚಿತವಾಗಿ ಹೇಳಬೇಕು". ಅಮೋನಿಯಮ್ ಸೈನೇಟ್ ಯೂರಿಯಾವಾಗಿದೆ." ಈ ಸಂಶೋಧನೆಗಾಗಿ ವೊಲರ್ ನನ್ನು ಹಲವರು ಕಾರ್ಬನಿಕ್ ರಾಸಾಯನಶಾಸ್ತ್ರದ ಪಿತಾಮಹನೆಂದು ಪರಿಗಣಿಸಿದರು.
ಮೂತ್ರಪಿಂಡಗಳ ಮೂಲಕ ಯೂರಿಯಾವನ್ನು ನಿರ್ವಹಣೆಮಾಡುವುದು ಮಾನವನ ಚಯಾಪಚಯ ಕ್ರಿಯೆಯ ಒಂದು ಪ್ರಮುಖ ಅಂಶವಾಗಿದೆ. ನಿರುಪಯುಕ್ತ ಸಾರಜನಕವನ್ನು ಸಾಗಿಸುವುದರ ಜೊತೆಗೆ ಯೂರಿಯಾ ನೆಫ್ರೊನ್ ಗಳ ವಿರುದ್ಧ ವಿದ್ಯುತ್ ವಿನಿಮಯ ವ್ಯವಸ್ಥೆಯಲ್ಲಿಯು ಪ್ರಮುಖ ಪಾತ್ರವನ್ನು ನಿರ್ವಹಿಸುತ್ತದೆ. ಇದು ನೀರನ್ನು ಹಾಗು ಮೂತ್ರದಿಂದ ಹೊರಹಾಕಲ್ಪಟ್ಟ ಅಯಾನಗಳನ್ನು ಪುನಃ ಹೀರಿಕೊಳ್ಳಲು ಅವಕಾಶವನ್ನು ನೀಡುತ್ತದೆ. ಯೂರಿಯಾ ನೆಫ್ರಾನ್ ಗಳ ಆಂತರಿಕ ಮಜ್ಜೆಯ ಸಂಗ್ರಹಣಾ ನಾಳದಲ್ಲಿ ಹೀರಿಕೊಳ್ಳುತ್ತದೆ, ಈ ರೀತಿಯಾಗಿ ಮಜ್ಜೆಯ ಇಂಟರ್ಸ್ಟಿಟಿಯಂ ನ ಆಸ್ಮೊಲಾರಿಟಿಯನ್ನು ಹೆಚ್ಚಿಸುತ್ತದೆ. ಇದು ಹೆನ್ಲೆ ಕುಣಿಕೆಯ ಸಣ್ಣದಾಗಿ ಏರಿದ ಅಂಗಾಂಗವನ್ನು ಸುತ್ತುವರೆಯುವುದರ ಜೊತೆಗೆ ನೀರಿನ ಹೀರಿಕೆಗೆ ಕಾರಣವಾಗುತ್ತದೆ.
ಯೂರಿಯಾ ಸಾಗಿಸುವ ಸಾಧನ2 ರ ಕಾರ್ಯದಿಂದ ಕೆಲವು ಪುನಃ ಹೀರಿಕೊಳ್ಳಲ್ಪಟ್ಟಂತಹ ಯೂರಿಯಾ ಅಂತಿಮವಾಗಿ ಅಂಗಗಳ ತೆಳುವಾದ ಹಿಮ್ಮುಕ ಕೊಳವೆಗೆ ಶೇಖರಿಸಲ್ಪಟ್ಟ ನಾಳಗಳಿಂದ ಹಾಗು ಹೊರಹಾಕಲ್ಪಟ್ಟ ಮೂತ್ರದ ಮೂಲಕ ಹಿಂದಕ್ಕೆ ಹರಿಯಲ್ಪಡುತ್ತದೆ.
ಯೂರಿಯಾವು ಯೂರಿಯಾಚಕ್ರದ ಭಾಗವಾದ ಅನೇಕ ಜೀವಿಗಳ ದೇಹದಲ್ಲಿ ಹಾಗು ಅಮಿನೊಆಮ್ಲಕ್ಕೆ ಆಮ್ಲಜನಕ ಸೇರಿಸಿ ಅಥವಾ ಅಮೋನಿಯ ದಿಂದಲೂ ಸಹ ಸಂಯೋಜಿಸಲ್ಪಟ್ಟಿರುತ್ತದೆ . ಈ ಚಕ್ರದಲ್ಲಿ ಅಮಿನೊ ಗುಂಪುಗಳನ್ನು ಅಮೋನಿಯ ರಚಿಸಿದೆ, ಹಾಗು -ಅರ್ನಿತಿನ್ ಸಿಟ್ರುಲಿನ್ ,-ಅರ್ಜಿನ್ ನಿನೊಸೊಯೇಟ್ ಮತ್ತು -ಅರ್ಜಿನೈನ್ ಮಧ್ಯಂತರವಾದಾಗ -ಆಸ್ಪರ್ಟೆಟ್ ಯೂರಿಯಾವಾಗಿ ಬದಲಾಗುತ್ತದೆ. ಯೂರಿಯಾ ಉತ್ಪಾದನೆಯು ಲಿವರ್ನಲ್ಲಿ ಉಂಟಾಗುತ್ತದೆ, ಹಾಗು -ಅಸಿಟೈಲ್ ಗ್ಲುಟ್ ಮೆಟ್ನಿಂದ ನಿಯಂತ್ರಿಸಲ್ಪಡುತ್ತದೆ . ಯೂರಿಯಾ ರಕ್ತದಲ್ಲಿ ಬೆರೆತುಹೋಗಿದೆ. ಹಾಗು ಇದು ಮೂತ್ರದ ಒಂದು ಅಂಶದಂತೆ ಮೂತ್ರಪಿಂಡದಿಂದ ಹೊರಹಾಕಲ್ಪಡುತ್ತದೆ. ಇದರ ಜೊತೆಯಲ್ಲಿ , ಸ್ವಲ್ಪ ಪ್ರಮಾಣದ ಯೂರಿಯಾ ಬೆವರಿನ ಹನಿಗಳ ಮೂಲಕ ಹೊರಹಾಕಲ್ಪಡುತ್ತದೆ .